cyanic-selkie/wikianc huggingface dataset:
路易十四
路易十四（法文：Louis XIV，1638年9月5号－1715年9月1号），法国波旁王朝个国王，也是法国历史浪在位顶久个国王，伊个爸爸是法国国王路易十三. 立在伊登基开始阶段，爆发贵族反对伊个投石党暴乱. 伊从1643年开始一直统治到1715年. 伊当国王个辰光，法国个集权搭中央化达到空前水准，远超其他欧洲国家. 伊掌控一切个力道，也搭交关内亚帝王一个水平. 为达到称霸欧洲个目的，伊经常向周边国家开战并进行侵略殖民. 阿尔萨斯就是立在伊当国王当中吞并个. 同时，伊还欢喜指导艺术，偏好世俗化繁琐趣味，是巴洛克搭古典主义个吹捧赞助人物. 为彰显自家个权势并架空地方贵族，伊修造凡尔赛宫，并强迫贵族迁居到凡尔赛. 一般路易十四畀认为是绝对君权个代表人物.
虚荣
路易十四有邪气强个虚荣心，年轻辰光就自称是太阳王，拿太阳个标示装饰到伊用品搭建筑个各个方面. 1680年，又指示巴黎市议会，拿伊称颂为大帝. 所以，立在17世纪晏末阶段，法国人侪用路易大帝称呼伊.
芭蕾
路易十四邪气欢喜跳舞，自家年轻辰光也经常立在宫廷里身着华丽服装进行舞蹈. 伊也是芭蕾舞个重要推动人物之一.
时尚
击败西班牙之后，法国夺取欧陆霸权，同时，也拿自家个流行推广到欧陆各个国家，个当中，路易十四个品味起到深远影响. 比方讲，戴假发个传统，就是伊开始发扬光大个. （因为伊中年以后是个秃头，所以用假发掩盖）.
阿尔沃兰海
阿尔沃兰海（西班牙语：Mar de Alborán），是地中海个一个附属海，是一片夹拉伊比利亚半岛搭非洲大陆西端末尾之间个海域，通过直布罗陀海峡搭大西洋相连.
三国志VII
《三国志VII》（日语：三國志VII）是一款由光荣公司制作个历史策略游戏. 本游戏为三国志系列个第七代作品. 本游戏拉2000年8月31号拉PlayStation 2日本地区发行，于2002年6月25日拉PlayStation 2北美地区发行.
法国征服阿尔及利亚
阿尔及利亚战争（法文：Conquête de l'Algérie par la France）是1830年代法国七月王朝辰光，对巴巴里海岸个阿尔及尔海贼进行个殖民战争活动. 迭个战争从1830年正式开始，一直持续到1847年. 结果是法国人立在北非海岸站稳并修造自家根据地，成为后势来对北非殖民帝国构建个基础.
吉哈德
圣战（阿拉伯语：جهاد‎；英语：Jihad；普话：杰哈德或者吉哈德）是回教历史浪长期存在个一种斗争手法，乃朝也是交关回教极端组织个常用语. 弗过，迭个词汇老早并弗是战争个意思，跟佛教个“精进”意思相类似：勸善戒惡. 到后势来，对异教徒进行战争个含义盖过其余含义. 吓抹撕、真主党、伊斯兰国之类个恐怖组织，侪邪气欢喜用迭个词汇.
帕纳辛奈科斯足球俱乐部
帕纳辛奈科斯足球俱乐部（英语：Panathinaikos Athlitikos Omilos，简称PAO，希腊语：ΠΑΟ - Παναθηναϊκός Αθλητικός Όμιλος，直译为泛雅典竞技俱乐部足球俱乐部），是一家拉拉希腊首都雅典个足球俱乐部. 帕纳辛奈科斯俱乐部同时还有篮球搭排球两项职业体育运动部门，搭乒乓球、游泳、射箭等十几项业余体育项目.
北干巴鲁
北干巴鲁（印尼语：Kota Pekanbaru，或称北矸，北干峇鲁，佩坎巴鲁等）为印度尼西亚廖内省个首府，同时也是苏门答腊岛内第五大城市.
大叻市
thumb|207px|大叻 大叻市（越南语：Đà Lạt，漢字：多樂）是越南南部林同省个省会. 根据法国殖民地辰光个传说， 事实上该名称来源于当地少数民族，在原意为（“叻地个泉水"——“Stream of the Lạt"）. 1999年，该市人口为12万.
白相
该市海拔高度为1500米， 是交关拨欢迎一个旅游目的地 - 游人高度欣赏其温和个气候，美丽个风景如：瀑布和搭仔湖泊等.
外部链接
11.94167°N, 108.43833°W
2018年英联邦运动会
2018年英联邦运动会勒2018年4月4号至15号勒澳大利亚昆士兰州黄金海岸举行. 主办城市勒2011年11月11号勒圣基茨岛巴斯特尔公布，箇是澳大利亚第五次举办英联邦运动会.
收藏
收藏是指对一种物事进行搜寻、分类搭仔维护个爱好.
丹戎槟榔
丹戎槟榔〔俗称﹕廖都市〕为印度尼西亚廖内群岛省个首府，座落拉廖内群岛最大岛民丹岛上，是民丹岛最大个城市. 丹戎槟榔有快艇往来于廖内群岛个另一城市巴淡搭新加坡，距新加坡仅有40千米.
正切
正切（Tangent，tan，东欧国家拿渠写作tg）是三角函数个一种. 渠个值域是整个实数集，定义域是整个{x|x≠kπ+π/2，k∈Z}. 渠是周期函数，最小正周期为π. 正切函数是奇函数.
法属阿尔及利亚
法属阿尔及利亚(法文：Algérie française）是1820年代开始法国通过阿尔及利亚战争，逐步立在北非巴巴里海岸个阿尔及尔地带作为根据地，扩张形成个巨大殖民地. 因为殖民辰光比较早，立在19世纪挨末阶段，此地已经有数目蛮大个法国本土移民，20世纪初法国拿此地当成自家本土等同个延伸，拥有超出殖民地个特殊地位. 第一堂世界大战搭第二趟世界大战当中，此地侪提供老多兵把法国做战. 弗过1950年代之后，因为苏联搭美国个渗透宣传，此地个阿拉伯民族主义搭社会主义风气盛行，开始频繁发生恐怖活动搭骚乱. 个辰光，法国大部分殖民地也有相同毛病，弗过法国因为邪气重视阿尔及利亚，所以排除士兵镇压，造成蛮多新闻炒作话题. 1960年代，戴高乐重新上台，决定允许阿尔及利亚独立，1962年，法国立在阿尔及利亚个统治完结.
泰国国家足球队
泰国国家足球队是泰国官方个国家男子足球国家代表队，由泰国足球协会所管辖. 泰国虽然乃朝仍未出线国际足联世界杯决赛圈，但渠拉曾经五度晋级亚洲杯足球赛.
三国志VIII
《三国志VIII》（日语：三國志VIII）是一款由光荣公司制作个历史类游戏. 本游戏为三国志系列个第八代作品. 本游戏于2002年1月24号拉PlayStation 2日本地区发行，于2003年8月13号拉PlayStation 2北美地区发行.
辰光
辰光,立在普通话当中叫做时间. 是吴语里向对「時間」个称谓，該個詞彙使用个场化蛮多个，渠經常用來表示某種「時候」、「場合」、「情況」.
比方话（杭州话）：个毛辰光不多的，我伲熬烧走.
静安寺
静安寺是来勒上海静安区个一个寺庙. 具体是来勒南京西路1868号，是上海交关有名个佛庙.
历史
静安寺来勒西晋建兴元年(312年）开始修造，传说来勒这年，吴淞江里向浮出两尊佛像，背上侪写有佛名，吴县个佛教徒拿佛像迎上岸，供奉到重元寺，箇就是静安寺个前身. 到宋朝辰光，才开始畀称为静安寺. 静安寺原先来勒吴淞江(苏州河)北面，因为江水波涛邪气大，威胁到台基，所以到南宋嘉定九年(一二一六年)迁到今日个位置. 元帝国统治之后，迭个庙也经历毁灭搭修建个循环，到1741年，重新修造大殿. 太平天国辰光，庙宇大部分畀烧脱. 仅有大佛殿保留下来. 长毛叛乱被评定之后，庙宇开始复兴. 来勒1880年修造山门搭佛殿. 1921年，又增修三圣殿，大体高头有如今个规模. 到1947年，持松法师担任静安寺个住持，开始宣传密宗佛法. 同时创办佛学院搭《学僧天地》月刊. 之后受到冲击比较严重，1972年，大雄宝殿被烧脱，改革开放之后逐渐回归正轨. 1983年开始修复，重新修造大雄宝殿，还新建功德堂搭僧寮，恢复真言宗密坛. 1983年，静安寺被定为全国重点寺院. 1990年开始，重新对外开放. http://news.fjnet.com/msgc/nr/200812/t20081230_100284.htm
扫帚
扫帚或作帚，为清洁工具之一. “帚”字为象形. “彐”为手，下半部表示持巾打扫. 帚个历史久远，常拉各文化中看到. 彗星长尾有如帚，故俗称扫帚星等.
伊斯兰国
伊斯兰国(阿拉伯文：الدولة الإسلامية‎，英文：The Islamic State），是一个立在中东地区存在个回教恐怖组织. 伊拉个理想是建立一个从大西洋到中国个伊斯兰帝国，重建伊拉心目当中个伊斯兰统治. 迭个组织是从叙利亚内战当中冒出来个. 并且通过网络洗脑，招揽交关年轻人来参与战斗. 伊拉是邪气凶残恶毒个，弗仅搞恐怖活动，还对自家占领区进行宗教清洗搭奴隶贩卖. 乃朝已经畀交关国际组织搭国家定义为恐怖组织.
领土要求
根据伊斯兰国自家公布个国旗，伊拉要求建立一个哈里发国，并且宣称自家对大部分穆斯林世界（包括全中东、非洲东部、中部、北部、黑海东部、南部、西部，亚洲中部和西部、欧洲伊比利半岛、印度、新疆、西藏地区）建立残酷统治. 迭个地图里向，交关地方从来嘸信仰过回教，也呒穆斯林世居. 伊斯兰国个地图，充分暴露出自家帝国主义，扩张主义搭无视世界秩序个恶毒野心. 值得各国警惕.
牧羊少年奇幻之旅
《牧羊少年奇幻之旅》（葡萄牙语：O Alquimista），为保罗·科埃略（Paulo Coelho）个一本寓言式个小说. 到2012年，《牧羊少年奇幻之旅》拉世界各地总计已有超过50种翻译版本.
故事叙述一位西班牙安达鲁西亚地区个牧羊男孩，为了追寻梦想前往金字塔个历程.
石景山区
北京市石景山区是中华人民共和国首都北京市西面个一个市辖区. 此地到天安门有16千米. 立在长安街西向个延长线高头. 区域总面积一共84.38平方千米，常住人口有65万. 邮政编码是100043搭100041.
上海轨道交通13号线
上海轨道交通13号线，编号M5，为上海轨道交通裏向一條运营中个线路. 目前运营区段西起嘉定区金运路站，南至浦东新区张江站. 2010年上海世博会个辰光，13号线世博段马当路站至世博大道站三站两区间有曾作为世博会园区内交通运营（弗接入既有路网），世博会闭幕后该区段曾一度关闭，2015年12月19日搭一期全线贯通后重启.
概况
按照规划，工程分二期进行. 但实际分五期建设，预计五次才能全线开通，其中一期工程就分了三次开通.
世博专线
上海世博园区专用交通联络线，即13号线世博专线，共设新天地站至长清路站五站四区间. 其中三隻车站（马当路站、卢浦大桥站、世博大道站）属於2010年世界博览会个「世博专线」（或称「世博过江段」），马当路站至世博大道站段垃2010年4月20日投入运营. ，作为世博园内专用轨道交通. 由于该段全线垃拉世博园区裏向，告咾世博会期间此段线路弗纳入轨道交通运营网络，而是在经过安检搭检票以後免费乘坐. （世博专线马当路站实际作为世博园区个一隻出入口，编号为9号门，而9号线马当路站垃拉园区外，两线需通过地面出站换乘）. 世博专线通过垃拉长清路站个7-13联络线，借用9号线个列车，采取双向单线运行个模式.
上海世博园区专用交通联络线采用BT模式建设，由上海建工（集团）总公司垃2007年3月份以13.38亿人民币投得建设权. 工程竣工並试运营一年後，由招标人回购.
一期工程
根據综合铁道第四勘察设计院垃2007年6月发布个资料 及上海市环境保护宣传教育中心垃2005年11月发布个资料 ，十三号线由嘉定区金运路站至浦东新区华夏中路站，线路全长33.6千米，儕为地下线，共有27个地下车站搭2个车辆段，分别为北翟路停车场（与二号线共用）及川杨河辅助停车场，全线工程总投资为198.68亿人民币. 而实际建设當中，擔金运路站至南京西路站归为一期工程. 一期工程垃2008年12月28日正式开工 ，2012年12月30日开通金运路站至金沙江路站段（祁连山南路站搭大渡河路站未开通），2014年12月28日开通隆德路站至长寿路站段 ，2015年12月19日开通一期工程个剩余区段.
世博调整
由于一期工程至南京西路站截止，而世博专线自新天地站开始，中间仍存在一站两区间（即淮海中路站及其相邻区间）未列入. 乃末垃2009年着手开始世博园区专用交通联络线工程调整（简称“世调”）个建设. 淮海中路站垃2009年11月20日开工，相邻区间分别从南京西路站及新天地站推进，形成“四龙会师”个壮观景象. 世博园区专用交通联络线工程调整也包括马当路站至长清路站个改造工程.
二期工程
13号线二期工程自长清路站至华夏东路站，全长10.156km，共设7站. 该段线路与一期工程垃2007年一并环评获批，但由于新增北蔡站，同时调整陈春东路站后，需再次向国家环保局提出变更申请. 在2011年先后对变更进行仔两趟环境影响评价公示 ，垃2012年1月份获得国家批复.
2013年12月31日，二期工程陈春东路站（原绿川新村站）正式开工，当初预计2017年底便可开通运营，但开工嘸沒幾許辰光咾就进入停工状态，原因是其它车站并弗能陆续动工. 2014年底，华鹏路站、华夏西路站开工.
三期工程
13号线三期工程自中科路站至张江路站，全长5.254km，共设3站. 虽然该段规划早已存在，但未垃2007年与一、二期工程一并环评，故在2013-2014年补充完成仔该段个环境影响评价. 报告显示，工程计划2014年7月开工，2017年12月建成通车. 根据目前安排，二期、三期计划垃2018年底开通.
西延伸
2010年虹桥商务区总体规划方案中，远期规划13号线西延伸至个规划， 并画入控规中，于2016年新一轮规划编制时，13号线确定西延伸至中国博览会北站，远期拆分诸光路段予以25号线，并列入2017-2025计划内.
卡洛斯二世
卡洛斯二世（西班牙文：Carlos II，1661年11月6号-1700年11月1号）别号：el Hechizado. 是1665年到1700年当中个西班牙国王. 伊来自哈布斯堡家族，爸爸是西班牙国王费利佩四世. 虽然伊1665年就当西班牙国王，弗过因为年纪太小，伊个妈妈代理朝政，个当中，葡萄牙复辟战争正式结束，1668年西班牙正式承认葡萄牙复国. 同时，西班牙立在低地个军事行动，也失败收场. 国际地位下降，国力收缩. 到1675年，卡洛斯二世名义浪亲政. 弗过呒过多少辰光，国家个统治又畀伊个同父异母阿哥胡安·何塞篡夺，直到1679年胡安·何塞死脱之后才完结. 因为家族近亲结婚个关系， 卡洛斯二世有交关遗传病，并且弗好生育，迭个问题弗仅让西班牙个国家朝政立在三十年战争失败个基础浪雪上加霜，也让伊死脱之后，爆发西班牙王位继承战争.
童年
卡洛斯二世是费利佩四世唯一合法个男性后代，1661年立在旧马德里城堡出生，是哈布斯堡家组近亲婚姻个产物. 本身，费利佩四世老早个王太子巴达萨·卡洛斯是要搭卡洛斯二世个妈妈结婚和，但伊立在1646年死脱. 所以，费利佩四世自家就立在1649年亲自娶了卡洛斯二世个妈妈. 迭个近亲婚姻造成灾难后果. 弗过，当卡洛斯二世出身辰光，马德里个宫廷还是邪气开心，发布个公告讲王子“卖相灵光，天庭饱满，肤色健康”.
卡洛斯二世从一开始就反映出身体高头个毛病，伊立在4岁之前一直要靠奶妈喂奶，自家嘸办法进食. 立在五岁之前，还要交关保姆照顾. 有辰光生毛病，要十几个保姆陪伊转. 伊到六岁之前，朆自家独立走路（要靠宫人搀扶），到9岁还弗认得任何文字，更弗会阅读. 因为身体原因，伊弗好搭自家个祖辈一样到萨拉曼卡大学接受教育，只好立在宫里靠家庭教师来辅导. 个也让伊从小就嘸接触到同龄人个机会. 又因为遗传毛病，伊个学习掌握也邪气推板，让教师老伤脑筋. 到1670年，伊参加第一场狩猎. 1671年，第一趟骑上马.
卡洛斯二世个身体毛病立在欧洲成为人人侪晓得个话题. 巴黎搭维也纳个宫廷侪认为伊马上就会死脱. 法国国王路易十四更认为伊1670年就要完结. 弗过，个辰光卡洛斯二世身体高头个毛病，只弗过是伊后势来交关身体问题个开始. 还弗算老严重.
爱娃倷多干政
迭个辰光，国家个政治权力名义浪是让卡洛斯二世个妈妈，奥地利公主马里亚纳担当西班牙个摄政个. 弗过，马里亚纳本身年岁并弗大，更嘸啥执政经验. 费利佩四世个死脱让伊心生空虚，对国家个事体搭迭个辰光个外部压侪嘸办法一个人应对，个能，就逐渐拿治国方略转移到自家信任个忏悔神父爱娃倷多个手里向. 爱娃倷多本身是出身奥地利西面蒂罗尔个地方贵族. 因为马里亚纳个虔诚，事事全听伊个指挥，爱娃倷多个权势也就弗断膨胀. 伊对太后个控制慢慢深入，成为太后唯一彻底信任个内廷人物. 伊个权势，让交关政治搭宗教人物嫉妒痛恨. 迭个耶稣会个成员弗仅立在1666年成了枢密院个大佬管，之后又搞到宗教裁判所主审个职位. 个当中，发生交关对费利佩四世老臣个挤兑搭清洗，让西班牙个宫廷一片乌黑.
第二步是对爱娃倷多地位个中立化. 作为一个来自奥地利个外国人，爱娃倷多本身是无资格担当任何西班牙个重要职位个. 弗过，马里亚纳对迭个方面做自家个安排：伊让爱娃倷多去卡斯蒂亚个议会去支持修改相关个规定，拿爱娃倷多当成自家个「特例」网开一面. 阿末一步，是对罗马天主教个上层进行行贿工作，因为假使无教廷直接个支持，爱娃倷多也弗好直接从一个普通耶稣会士跳到宗教裁判所主审个高官高头. 迭个事体之前无发生过，弗过太后对爱娃倷多信任邪气大，无几许犹豫，就直接派人去寻个辰光个教宗亚历山大十二世谈条件. 教宗为讨好西班牙，经过讨论后还是允许迭个请求，结果，到1666年10月15号教廷批准之后，爱娃倷多老快就拿到枢密院委员会个头衔同时身兼宗教裁判所主审.
弗过，太后个信任是一方面，具体西班牙个政治局面又是另外一番情形：贵族对迭个外国人一点也无信任. 本身执掌宗教裁判所大权个多名我会对耶稣会个替代感到沮丧搭弗开心，伊拉认为这能个人是无能力判断正宗个宗教裁判问题个. 所以，1666年之后个政治形势开始持续僵化，爱娃倷多个存在本身弗对政治有多少个影响，弗过另外一方面让西班牙本身就毛病老多个政治运转更加低效，宫廷之中个势力，地方个贵族，教会搭修会，侪围绕如然搭伊处理关系形成帮派，爱娃倷多对王太后个掌握，让伊成为各方弗好随便开刀个存在. 爱娃倷多搭马里亚纳越来越弗信任西班牙本土个贵族，个能，也让贵族对维护伊拉代表个哈布斯堡利益更加抵触. 越来越多个贵族集聚到费利佩四世个私生子（同时也是顶有能力个）胡安·何塞身旁.
爱娃倷多立在之后个好几年名义浪继续掌握西班牙个政治搭宗教大权. 弗过伊个实际控制力道从来无强大过，伊本身对西班牙个隔阂也让自家无能力建立好依靠个权力关系网络. 结果到1668年，伊就失宠下台，黯然退出历史舞台哉.
古剑奇谭系列
《古剑奇谭》系列是上海烛龙信息科技有限公司开发，游戏吧代理、发行个角色扮演游戏. 箇毛，《古剑奇谭》系列一共笼总有已上市回合制角色扮演游戏1部、已上市即时制角色扮演游戏1部道还徕开发大型多人线浪角色扮演游戏1部.
上古七凶剑
大矩
煌灭
长目
不嗔
焚寂
彗蚀
绝云
主要门派
天墉城
青玉坛
血露薇
太华山
蔣中正
蒋中正（1887年10月31号—1975年4月5号），字介石 ，浙江奉化人（属吴越人），中华民国政治人物、军事人物，从1927年开始间断性成为国民党党魁、国民政府领导人将近半个世纪.
早年
伊勒奉化一个商人屋里出生，爸爸老早就死脱，从小养成坚韧但欢喜搞事体个性格.
留学日本
年轻辰光留学日本，日文弗曾学到多少，军事知识也只学到初级军官个级别，但勒迭个阶段结交张群，并勒浙江老乡会当中接受反清个兴中会革命思想，拜陈英士做自家大哥.
参与辛亥革命
之后跟牢孙中山参加反对清帝国个活动，1911年，勒陈其美安排下，
上海生活
中华民国建立之后，伊经常蹲勒上海，同杜月笙、黄金荣之类个黑社会人物关系密切，并参加证券投机活动. 偶尔跑到广东去，帮助孙中山搞搞革命.
成为校长
1920年代初，孙中山决定同苏联进行合作，交关国民党内部个派系反对，但蒋中正表现个邪气积极，得到孙中山信任，之后个中山舰事体之后，更成为孙中山勒军事上依赖个人物，成为黄埔军校个校长. 1925年孙中山死脱，蒋中正通过权变，控制广东个国民党集团军事权力，成为同廖仲恺、汪精卫、胡汉民差弗多登基个人物（后三个侪是孙中山欢喜个广东人，孙中山从来弗曾明确讲让蒋中正继承伊个地位）.
北伐搭下野
1926年7月，蒋中正就任国民革命军总司令，开始北伐. 因为个辰光北洋军阀混战结棍，加上伊个部队有苏联人帮忙个政治教育，所以战斗力蛮强，无几个月头就推进到长江流域，迭个阶段，蒋中正开始搭江浙地区个名流接触，让自家勒南京另外成立一个中央. 1927年4月，蒋中正勒上海清党，搭中国共产党决裂. 之后宁汉合流，但蒋中正下野.
重新出山搭新军阀混战
1928年，蒋中正重新出山，成为南京国民政府个军事委员会主席（也是伊“委座”称呼个由来），先后同广西个桂系（李宗仁、白崇禧），以及北方个晋系（阎锡山）搭西北军（冯玉祥）爆发冲突，发生蒋桂战争、中原大战. 因为拉拢东北个张学良，蒋中正勒此类混战当中侪取得胜利. 此外，伊搭广东系个实力也关系搭僵，先后发生软禁胡汉民、逼迫汪精卫下台，以及两广事变. 同一阶段，伊也积极进行剿共，但失败过好几趟，到1934年第五趟个辰光，才勒德国专家个帮助之下成功.
西安事变搭对日战争
1936年西安事变之后，蒋停止剿共，同意抵抗日本侵略. 1937年卢沟桥事变之后，蒋中正勒江西庐山发表讲话，号召对日本全面战争. 之后，蒋中正拿精锐部队侪派到上海周边，对日本进行淞沪战争，但最终失败，只好撤退到武汉，后首来又撤退到重庆. 迭个阶段，国民革命军个部队勒各个战场侪总体失败，但依靠体量比较大个关系，还是让日本弗好彻底拿伊消灭. 1941年太平洋战争爆发，蒋中正得到美国个帮忙，实力有一定恢复，但伊本人搭美国人派来个第五战区参谋长史迪威关系搭僵，对美国个观感，也比较一般. 1945年，美国对日本战争获胜，蒋中正也顺带获胜，个也是伊威望个顶点.
戡乱战争
战后中华民国制定宪法，蒋当选行宪后第一任总统. 勒第二次国共内战当中，因为交关原因，国民党军队勒东北地区、华北地区侪输把共产党，并且因此丧失大部分精锐部队. 蒋中正只好第三趟下野，让李宗仁接替担任总统. 弗过，下野之后个蒋中正，积极谋划跑到台湾. 1949年4月，南京失守，李宗仁搭其余个部长跑到广州，弗过，无几天，交关人就到台北去拜见蒋介石哉. 之后，李宗仁跑到美国弗回来，蒋介石就勒台湾重新上台，自称恢复自家职务，重新成为总统.
威权台湾
勒台湾，蒋仍旧以总统身份勒台上，并且勒老百姓当中，拼命打造自家个领袖形象，强制压迫台湾本地人、本地言语、本地历史记忆，强行推广长城长江为代表个中华民族大一统记忆. 勒职务上，一脚到1975年过世，伊从来弗曾退位，弗过到晚年，有意识培养自家长子蒋经国接班. 勒台湾个廿几年当中，蒋中正一直号称要反攻大陆、反共复国，但从来弗曾进行真正个大规模军事活动.
屋里
蒋介石个屋里，是世代立在浙东明州府下头奉化县居住个吴越人. 伊个爸爸叫做蒋肇聪，1895年死脱. 妈妈叫做王采玉，1921年死脱. 1901年，蒋中正立在妈妈个安排下头，搭毛福梅成亲，毛福梅是伊个原配. 弗过，蒋讨厌迭个包办婚姻，对毛福梅也无多少感情. 之后伊离开溪口镇后，毛福梅一直搭王太夫人合住. 但毛福梅还是帮伊生下唯一个合法亲骨肉蒋经国.
1911年，蒋中正拿姚冶诚变成自家个侧室. 弗过，让伊蹲在苏州，弗去奉化. 迭个辰光，蒋立在日本. 搭戴季陶关系密切. 同时搭戴季陶个女伴重松金子也有过关系. 重松帮戴季陶生下一个儿子. 过继畀蒋中正. 蒋拿迭个小孩交畀姚抚养，个就是后势来个蒋纬国.
1927年12月1号，蒋中正搭宋美龄立在上海结婚，同时搭之前个三个老婆侪离婚. 按照宋家个要求，蒋还皈依基督教，成为基督徒. 1930年10月受基督新教洗礼.
著作
蔣中正欢喜写日记，也写过一些其他材料，包括《西安半月記》、《中國之命運》，《蘇俄在中國》之类.
蔣介石日記
蔣介石日記是蒋中正所写日记个汇编，乃朝由美國史丹佛大學胡佛研究所圖書檔案館收藏，已允许研究人员阅览.
饮食
蒋介石欢喜吃个物事是鸡蛋搭鸡汤. 蒋介石对鸡汤个欢喜是有名个. 早浪吃饭侪会吃一碗温度蛮高个鸡汤. 中餐搭晚餐也基本靠鸡汤调味. 因为牙齿、肠胃侪弗灵光，蒋介石也欢喜吃芋头，伊欢喜吃鸡汁芋头，也欢喜吃芋头白菜搭芋头青菜. 蒋介石吃肉老少，吃鸡蛋是解馋. 也欢喜吃笋. 欢喜油焖鲜笋，笋尖炒豆腐. 立在水产当中，蒋介石欢喜吃西湖醋鱼搭宁波特有个一些海鲜.
註釋
<references group="注" />
龟
thumb|193px|<Center>小海龟 thumb|193px|<Center>陆龟 龟是一种爬行类动物，也是一只传说里向个动物.
马来西亚国际商业银行
总行地址<i>
<UL>6 Jalan Tun Perak <BR> 50050 Kuala Lumpur<BR> Malaysia <BR></i></UL>
SWIFT代码
CIBBMYKL<P>
阿拉伯人
阿拉伯人(阿拉伯文：العرب）是一只通过语言，文化搭信仰维持个巨大族群. 昰个族群本身来历邪气复杂，包含交关伊斯兰化之前个中东，近东搭北非族群. 8世纪之后，昰个里向有得海会个居民畀回教侵略建立个阿拉伯帝国统治并皈依回教. 同时接受著阿拉伯文，昰便成为构成阿拉伯人个基础. 乃朝个阿拉伯民族主义是19世纪欧洲知识分子舶来个副产品. 实际丄，交关所谓个阿拉伯国家本身文化，语言全有蛮大区别. 盖咾，兹族群个性质，搭所谓个汉人是差板弗多个.
余切
余切（英语：Cotangent，一般记作cot，或者ctg）是三角函数个一种，是正切个余函数. 渠个定义域是整个不等于kπ个实数个集合，k为整数，值域是整个实数集. 渠是周期函数，最小正周期为π. 余切函数是奇函数.
人声
人声是通过人类呼吸器官振动产生个声音. 关键器官为声带个此种人类行为，通过空气介质传播，并能被人类听觉器官而感知. 除此，人声也搭其他声音相同，也是一种波动现象.
复杂个人声可构成语言、歌曲，并表达复杂个情绪搭符号.
場許
場許，有常時爲仔表音也寫成功場化. 垃拉吳語裏向表示場所、場合. 吳越各地表示「場化」个話法也各色各樣，譬如說落場.
技术
技术是指人类对于机器、硬件或者人造器皿个运用，也可以包含更加广个架构. 技术是知识进化个主体.
一开始，人类会得使用石块，做成一点简单个工具. 箇是技术个起点.
静宁县各级文物保护单位列表
静宁县各级文物保护单位列表是中国甘肃省平凉市静宁县境内个国家级、省级、市县级文物保护单位个列表.
流散
流散（英语：diaspora，源自古希腊语：διασπορά）具有共同民族认同个人口群体由于游牧文化个入侵诸原因导致个迁徙，迭搭难民个出现密切相关. 尽管如此，难民可能会或弗会最终定居拉新个地方，而流散一词指个是长期流离失所搭集体搬迁.
廖内省
廖内省（印尼语：Riau）是印度尼西亚个一个省，垃拉苏门答腊东部，托马来西亚隔马六甲海峡相望. 原属本省廖内群岛2004年分出，设廖内群岛省.
微积分学
微积分学（Calculus，拉拉丁语中意为计数用个小石头） 是研究极限、微分学、积分学搭无穷级数等个一个数学分支，并成为了现代大学教育个重要组成部分. 历史上，微积分曾经指无穷小个计算. 更本质个讲，微积分学是一门研究变化个学问.
生化危机2
《生化危机2》（日语：バイオハザード2，BIOHAZARD 2，英语：Resident Evil 2）是1998年由卡普空开发搭发行个PlayStation的游戏，其后拉任天堂64、DreamCast、任天堂GameCube搭Windows上侪有发行.
格鲁吉亚
格鲁吉亚（საქართველო，ISO 9984轉寫：Sakartvelo），是欧亚大陆交界地区个一个国家，老早是苏联加盟共和国，来勒1991年4月9日正式独立，第一任总统是兹维亚德•加姆萨胡尔季阿. 伊拉个国名名是“格鲁吉亚共和国”，1995年8月24日迭个国家通过新个宪法，拿国名定成“格鲁吉亚”，老早是独立国家联合体成员. 2008年8月与俄罗斯发生为期5天的战争后，格鲁吉亚退出独联体. 格鲁吉亚个首都是第比利斯. 迭个国家也是苏联个领导人斯大林个故乡.
历史
格鲁吉亚有交关悠久个历史，伊拉个民族，是高加索地区个原住民，老早个历史可追溯到青铜时代，来勒迭个辰光，现代乔治亚人个祖先部落开始形成，青铜器传播并发展之后，生产力大幅度提高. 各个部落之间开始正式交流. 公元337年开始，乔治亚人开始信奉基督教，基督教对乔治亚人个文化产生交关影响. 基督教让让古格鲁吉亚文字消失，伊拉个书写文字，被希腊文搭叙利亚文混合产生个新文字所替代.
来勒5-7世纪，乔治亚作为一个缓冲带，成为拜占庭帝国搭萨珊波斯帝国戰爭个主要战场之一. 回教扩张并灭脱波斯之后，此地开始有阿拉伯势力，或者亚美尼亚人来统治；到1220年蒙古帝國入侵高加索；1386年到1403年当中，此地又受到帖木儿个侵袭，格鲁吉亚经济文化遭到回教个严重破坏，从此老早中世纪个古王国衰落. 到1453年信回教个奥斯曼帝国又攻陷君士坦丁堡，格鲁吉亚从此西方联系中断三百多年. 来了个当中，乔治亚王国先后受到逊尼派搭什叶派个严重威胁，当地居民奋起抗争，才让基督教信仰没有完结.
thumb|240px|喬治亞2008年戰爭中个坦克殘骸 thumb|240px|喬治亞[[伊拉克戰爭|出兵伊拉克个部队]]
2008年8月7日，格鲁吉亚军队進攻搭俄罗斯接鄰个南奧塞梯地区，伊拉想拿該地重納入政府管轄之下. 南奥塞梯战争爆发. 到2008年8月8日，俄罗斯派大军對格鲁吉亚军队发动交关空中打击. 后头又出兵进入乔治亚境内，乔治亚军队弗是对手，两个离心地区从此实际意义高头独立出去. 从此，乔治亚搭俄罗斯断交.
廖内群岛省
廖内群岛省（印尼语：Kepulauan Riau）是印度尼西亚个一个省，垃拉苏门答腊以东、加里曼丹以西. 原属廖内省，2004年设省. 面积10,595平方公里.
艺电
艺电（英语：Electronic Arts，简称“EA”，曾用译名“电子艺界”）是美国一家跨国性个互动娱乐软件制作搭发行公司，由特里普·霍金斯于1982年5月28号创立，总部垃拉美国加利福尼亚州个红木城，拉美国、加拿大、英国、澳大利亚、中国等地区侪设有分公司或子公司.
镬子
镬子是屋里向用得来烧饭、做菜、烧开水个工具，通常勒乡下头镬子安装勒灶浪，灶下头用柴烧火，提供热量来烧熟食物. 所以汏镬灶指代汏餐具.
汉日朝统一表意字
汉日朝统一表意字（英语：CJK Unified Ideographs），指汉语、日语、朝鲜语、京语、壮语用着个，起源、本义搭形状一样，来拉ISO 10646搭Unicode里向编排拉一淘表意文字搭相关字符.
隻计㓰本生只包含汉语、日语搭朝鲜语用着个汉字，个咾叫作汉日朝统一表意字. 后首加著京语用个喃字，还包括京语儒字、方块壮字咾啥.
奥兰治河
奥伦治河（英语：Orange River，南非语：Oranjerivier、纳马语：Nu Gariep、索托语：Senqu）是南非最大个河流，长2,200公里，流域面积973,000平方公里.
从莱索托搭南非共和国交界地区起源，大致往西流，拉南非搭纳米比亚个边界流入大西洋.
天安门
天安门是老早紫禁城南面皇城个大门，立在明朝前端，朱棣迁都到北平个辰光修造，也畀认为是北京城个中心. 到1949年之后，此地成为中华人民共和国个象征. 城楼浪也加毛泽东画像搭两道标语. 同时，此地也成为每趟阅兵以及重大节庆活动个检阅场化.
倒数
数学上，一个数x个倒数（reciprocal），或称乘法逆元（multiplicative inverse），是指一个搭x 相乘个积为1个数，记为1/x 或x − 1. 勒抽象代数中，倒数所对应个抽象化概念是乘法群个某个元素个“乘法逆”，也就是相对于群中“乘法”运算个逆元素.
上海市大道政府
行政区划
上海市大道政府下辖：浦东区、南市区、沪西区、闸北区、市中心区、吴淞区、北桥区、嘉定区、宝山区、奉贤区、南汇区、川沙区搭崇明区.
本·拉登
獒杀妈·笨·穆罕默德·笨·也坏脱·笨·拉登（阿拉伯文：أسامة بن محمد بن عوض بن لادن‎，拉丁转写：Usāmah bin Muḥammad bin Awaḍ bin Lādin，1957年3月10号－2011年5月2号）,沙特人，出身瓦哈比教派酋长部族. 是1990年代国际浪顶顶有名个恐怖分子，伊鼓吹回教原教旨，一手策划911恐怖袭击. 2001年美国进攻塔利班阿富汗之后开始藏匿，2011年畀美国人杀脱，尸体直接扔到海里，迭个举动弗符合回教丧葬习俗，引发阿富汗、巴基斯坦等地上万穆斯林暴动.
紫禁城
紫禁城是一个有交关含义个词汇，侬可以寻：
救世基督像
救世基督像（葡萄牙语：Cristo Redentor）是一座装饰艺术风格个大型耶稣基督雕像，垃拉巴西里约热内卢，是该市个标志，也是世界最闻名个纪念雕塑之一，2007年入选世界新七大奇迹.
约瑟夫·波拿巴
约瑟夫·波拿巴，那不勒斯国王，西班牙国王（Joseph Napoleon Bonaparte, King of Naples, King of Spain，1768年1月7号－1844年7月28号）法国皇帝拿破仑一世个哥哥. 卡洛·波拿巴（Carlo Buonaparte）搭渠个妻子玛利亚·莱蒂西亚·拉莫利诺（Letizia Ramolino）个儿子. 被封为那不勒斯搭西西里国王（称朱塞佩一世）搭西班牙国王（称何塞一世）. 渠从1808年6月6号到1813年12月11号名义上是西班牙国王，拉1812年6月13号渠返回法国，并拉拿破仑帝国瓦解后流亡美国（1817年到1832年），最后返回法国并拉意大利佛罗伦斯辞世.
交关
交关勒吴语里向有“很”搭仔“非常”嗰意思.
勒单独用嗰辰光，交关用来表示“多”嗰意思，譬如讲，好交关（官话：很多）
使用伊嗰场和──“交关多”、“交关大”、“交关好”.
绝对值
绝对值用来表示一个数到原点个距离个大小. 绝对值个概念也可以定义勒复数、有序环搭子域高头.
楠榜省
楠榜省（印尼语：Lampung）是印度尼西亚个一个省，垃拉苏门答腊南部，以巽他海峡搭爪哇岛相望. 面积35,587平方公里.
乙酰丙酮钴(III)
乙酰丙酮钴(III)（化学式：Co(C5H7O2)3或者Co(acac)3）是一种配位化合物，可由二价钴勒乙酰丙酮里个氧化反应制得.
科洛科洛竞技俱乐部
科洛科洛竞技俱乐部（Club Social y Deportivo Colo-Colo） 是智利最大最受欢迎个足球俱乐部. 球队25次夺得智利国家杯冠军，也是至今为止唯一夺得过南美解放者杯（1991年）个智利球队.
海防市
thumb|205px|海防禁江 thumb|182px 海防市（Hải Phòng）勒到越南北部，是一只沿海个越南第三大城市. 擁有越北顶顶大个港口. 海防人口：188万人.
交通
吉碑国际机场（Sân bay Cat Bi ）——离海防市5公里.
作兴
作兴勒吴语里向是“有可能”个意思，相当于普通言话个“也许”、“或许”.
复数（数学）
复数，为实数个延伸，渠使任一多项式方程都有根. 复数当中有个“虚数单位”i ，它是−1个一个平方根. 任一复数都可表达为x + y i，其中x搭y皆为实数，分别称为复数个“实部”搭“虚部”.
欢乐分队
欢乐分队（英语：Joy Division）是一支英国摇滚乐队，于1976年拉大曼彻斯特地区索尔福德组建. 乐队原名为“Warsaw”，成员有主唱伊恩·柯蒂斯、吉他手兼键盘手伯纳德·萨姆纳、贝斯手彼得·霍克搭鼓手史蒂芬·莫里斯.
约翰·肯尼迪国际机场
约翰·F·肯尼迪国际机场（英语：John F. Kennedy International Airport，IATA代码：JFK；ICAO代码：KJFK；FAA代码：JFK，也常简称为JFK机场）是纽约市个主要国际机场，里程曼哈顿下城19公里（12英里）. 机场拉拉纽约皇后区（昆斯区）牙买加湾之滨，由纽约搭新泽西港口管理局运营（管理局同时还管理拉瓜地亚机场、纽瓦克自由国际机场等大纽约都会区个机场）. 机场内有超过90间航空公司运营.
西冷
西冷为印度尼西亚万丹省个首府，垃拉爪哇岛个西北角，北部临爪哇海，西部托喀拉喀托火山隔巽他海峡相望. 面积1,467 平方公里.
努比亚
努比亚（英语：Nubia）是垃拉埃及南部搭苏丹北部之间沿咾尼罗河沿岸个地区，今朝垃拉阿斯旺（垃拉尼罗河第一瀑布下游）搭凯里迈（或称库赖迈，垃拉尼罗河第四瀑布下游）之间. 努比亚一词可能来自埃及语中个金（nub）或诺巴（Noba）.
吉碑国际机场
吉碑国际机场（Sân bay quốc tế Cát Bi）勒到越南北部城市海防市，乃兴是一只越南第六大机场. 离海防5公里. 交关人乘飛機来吉碑搭仔去下龙湾白相.
方腊
方腊（？-1121年），又叫方十三，吴越歙州（治歙县，今朝徽州）人，迁至睦州青溪（今朝浙江淳安）. 北宋晚期，反抗帝国暴政个江南起义领袖，明教信徒. 北宋末年，江南地赋税繁重，宋徽宗设“苏杭应奉局”搜刮花石纲等民间财物. 方腊发出之“东南之民，苦于剥削久矣”个呼声，江南百姓纷纷响应. 方腊勒1120年10月勒歙县七贤村起义，建立之覆盖大半个吴越地区（包括今朝江苏南部、浙江、安徽南部）个政权，勒搿歇辰光影响交关大. 1121年夏起义失败，方腊畀捉，押到之汴京，畀宋朝杀脱.
生平
宣和二年（1120年）勒歙县七贤村起义（一说勒淳安县万年乡清溪幫源洞起事. ），勒漆园里向誓师，指责宋王朝罪恶，自号圣公，年号永乐，用巾饰为标志，从红巾以上分六等；分兵出击，教徒兰溪朱颜、吴邦、剡县仇道人、仙居吕师囊、方岩山陈十四、苏州石生、归安陆行儿等也纷纷响应；之后攻占杭州、歙州等，建立之横跨今朝江苏、浙江、安徽、江西四省六州52县个政权，东南震动，俚准备勒十年之内推翻宋朝. 宣和三年（1121年）四月，王渊个裨将韩世忠，潜行清溪溪谷，问一个女人路，前捣清溪幫源洞，捉牢方腊，后来忠州防御使辛兴宗领兵堵牢洞口，占为己功. 方腊搭部下方肥等五十二个人畀捉，勒八月畀害. 方腊起义失败，虽然方腊畀杀脱，歙县搭淳安个弗少地方个人还是非常敬重搿位“农民起义”个领袖. 为之纪念俚，以俚个名字命名之弗少地名，今朝搿点地方还有“方腊洞”、“方腊寨”等. 宣和元年（1119年）起事，随后畀招安个宋江，也参加之镇压方腊个军事行动，搿个只是小说之言. 其实浪，宋江是畀宋军所败而降，弗是招安. 而且宋将张叔夜只用千人就打败之宋江，凭宋江个实力，宋朝根本弗会用俚去征讨方腊号称百万之师.
功夫熊猫
《功夫熊猫》（英语：Kung Fu Panda）拉2008年拉美国首映，是一部以功夫为主题个美国动画电影，讲述了一只笨拙个熊猫立志成为武林高手个故事.
仇恨
仇恨、怨恨、憎恶，是一种感到强烈个敌意搭反感、针对性弗满个情绪. 仇恨是由受伤害或受冒犯个感受所产生.
外星生命
外星生命指存在拉地球以外个生命体. 迭个概念囊括了简单个细菌到具有高度智慧个“外星人”. 研究搭测试关于外星生命猜想个学科被称作地外生物学或天体生物学. 自从20世纪中叶以来，人类一直使用包括探测地球以外个电波、天文望远镜观测潜在个宜居行星等方法探测外星生命存在个迹象，但迄今为止并没确切证据表明外星生命个存在.
疾病
疾病是生物在一定原因个损害性作用下，因自稳调节紊乱而发生个异常生命活动过程，是特定个異常病理情形，而且會影響生物體个部份或是所有器官. 一般會解釋爲「身體病況」（medical condition），而且伴隨著特定个症狀及醫學徵象. 机体对病因所引起个损害发生一系列抗损害反应；自稳调节个紊乱，损害搭抗损害反应，表现为疾病过程中各种复杂个机能、代谢搭形态结构个异常变化，而这些变化又可使机体各器官系统之间以及机体与外界环境之间个协调关系发生障碍，从而引起各种症状、体征交行为异常，特别是对环境适应能力搭体力减弱甚至丧失.
疾病有致病原因，可能是由外在因素而造成，譬如傳染病，也有可能是因爲內在个機能弗良而導致，譬如自體免疫疾病. 但疾病弗板定是由单一因素引起. 致病个原因往往因为环境因素作用于遗传易感体；佢是有规律个发展过程. 疾病导致一系列个功能、代谢搭形态结构个变化，并由此而产生各种症状搭体征，箇是认识疾病个基础. 疾病是完整机体个反应，但弗同个疾病又在一定部位（器官或系统）有佢特殊个变化. 生毛病个辰光，机体内各器官系统之间个平衡关系搭机体与外界环境之间个平衡关系受到破坏，机体对外界环境适应能力降低，体力减弱或丧失.
對人類而言，疾病一般會用來泛指會造成疼痛、異常行爲甚至死亡个條件. 在此定義下，疾病有辰光也包括受傷、身心障礙、功能失調、症候群、感染、獨立个症狀、特異个行爲等. 不過在其他領域可能會有弗同个分類. 疾病弗板定衹影響人个生理，灳會對人个情緒造成影響，患有某一疾病可能會影響人个生活態度及人格.
由於疾病造成个死亡會歸類爲自然死亡. 疾病可以分爲四類：病原類疾病、营养缺乏類疾病、遺傳類疾病及心理類疾病. 疾病也可以用傳染病及非傳染病來分類. 造成最多人死亡个疾病是冠狀動脈疾病，再來是脑血管疾病及下呼吸道感染.
歷史人物
以下人物在历史上对疾病机理学曾作出突出贡献.
類型
疾病个分类方法交關，除脫世界卫生组织制定个标准以外，中国大陆也各個医疗机构对疾病有各自个分类方法，有些分类是根据部位来分，因此交關疾病嘸沒概括进去，像基因病（基因性疾病）、遗传病（遗传性疾病）、性病、食物中毒（食源性疾病）等.
傳染病
傳染病是一種可以從一個人或其他物種，經過各種途徑傳染給另一個人或物種个感染症. 通常昰種疾病可藉由直接接觸已感染之個體、感染者之體液及排泄物、感染者所污染到个物體，亦可透過飲水、食物、空氣或其他載體（vector）而散佈. 常見个傳染病像腸胃炎、感冒、瘧疾等，愛滋病也是傳染病个一種.
非傳染性疾病
非傳染性疾病是指嘸沒傳染性个疾病，可能是像糖尿病等進程緩慢个慢性病，也可能會迅速導致死亡，像某種突發个腦溢血. 非傳染性疾病包括自身免疫性疾病、心血管疾病、中風、癌症、阿兹海默病等.
食源性疾病
食源性疾病也稱爲食物中毒，泛指所有因爲進食了受污染食物、致病細菌、病毒，又或畀寄生蟲 、化學品或天然毒素（譬如：有毒蘑菇）感染了个食物.
文明病
文明病是指一些交飲食、生活型態搭環境等因素有關个疾病，而且當國家變得更工業化及人類活得更長壽个辰光，文明病个比例就會增加，包括有阿茲海默病、動脈硬化、腫瘤、肝硬化之慢性肝病、慢性阻塞性肺病、2型糖尿病、心臟病、慢性腎衰竭之腎炎、骨質疏鬆症、中風及肥胖症等.
班加罗尔
伊| 伊 是印度南部卡纳塔克邦个城市. <font color="Darkgreen">英语 ： Bangalore 或 Bangaluru<P>人口6百20万
疾病
器質性病變
器質性病變一般是指某一器官或組織个病理改變，而且多半是永久性改變. 相對於器質性病變个是功能性病變，器官嘸沒病變，衹是支配器官个神經系統失調.
班加罗尔
该段辰光事体
2008年7月25号炸弹爆炸
疾病
預防
交關疾病儕可以藉由一些方式來預防，包括衛生、充足營養、適量个運動、疫苗接種及其他自我照護及公共衛生个方式.
班加罗尔
地标
center|thumb|320px| [[Vidhana Soudha]]
生化危机3 最终逃脱
《生化危机3 最终逃脱》（日版名：バイオハザード3 LAST ESCAPE，英文版名：Resident Evil 3: Nemesis，根据英文版标题又译“生化危机3：复仇女神”）是卡普空公司生化危机系列个第三集本篇游戏，最先拉PlayStation上发售，后头被移植到DreamCast、PC（Windows）搭任天堂GameCube上.
疾病
治療
醫學治療是指爲仔治癒某一疾病或是減輕疾病个影響而進行个措施. 常見个治療包括藥物、手術、医疗器材及自我照護，心理疾病有辰光會配合心理治療. 治療一般會由有組織个醫療照護系統，或是由病人本人或是家人進行.
預防醫學是在第一時間避免受傷、生病或是疾病个方法. 治療則是在有罹患疾病後纔會進行个方式. 治療會試圖改善問題或是使病症消失，但治療弗板定可以完全个治癒疾病，特別，是一些慢性病. 治癒是指治療後永久性个解決疾病帶來个問題，有些疾病無法完全治癒，但仍然可以進行治療，疼痛控制是醫學中个一個分支，著重在舒緩疼痛，並且提昇在疼痛中病人个活品質.
醫療緊急情況下需及時獲得治療，一般會透過急症室進行，若是比較弗嚴重个情形，則會透過紧急护理機構.
流行病學
流行病學是公共衛生研究个基礎方法，在判斷疾病个危險因子个辰光非常重視循证医学. 在傳染病及在非傳染病个研究上，流行病學從疾病、爆發个調查、資料个收集及分析、有關假說統計檢定个模型建立、到結果个文獻建立，送交到同行評審个期刊等. 流行病學也會研究人群中疾病之間个交互作用，稱爲. 流行病學家會需要交關相關科學學科个知識，譬如生物學（更可以了解疾病个進展）、生物統計學（整理已有个相關資訊）、地理信息系统（了解地理相關个資訊）及社会科学（了解近端及遠端个危險因子）. 流行病學有助於找到造成疾病个原因，也可以提供預防个效果.
在疾病研究个辰光，流行病學常要面臨如然定義一疾病个問題，特別是一些較少認識个疾病. 弗同个人可能會有弗同个定義，而且彼此之間差異很大. 若嘸沒一致性个定義，弗同个研究者可能會對同一種疾病个特性及相關資料整理出弗一致个結果.
有些發病率个資料庫會整合各地區衛生主管機構个資訊，可能是全國个（譬如全國醫院發病率數據庫，National hospital morbidity database，簡稱NHMD） ，或者是整個歐洲个（譬如歐洲醫院發病率數據庫，European Hospital Morbidity Database，簡稱EMDB） )，不過還嘸沒全世界个資料庫.
西爪哇省
西爪哇（印尼语：Jawa Barat）是印度尼西亚爪哇岛上个一个省，首府为万隆. 西爪哇是印尼最老个一个省，1950年渠正式成为印尼个省.
极坐标系
勒数学当中，极坐标系（英语：Polar coordinate system）是一个二维坐标系统. 箇坐标系统中任意位置可由一个夹角搭一段相对原点—极点个距离来表示. 极坐标系个应用领域十分广泛，包括数学、物理、工程、航海、航空搭子机器人领域.
亚历山大
亚历山大可能是：
阿根廷国歌
《阿根廷国歌》由维森特·罗佩兹·伊·普拉内斯作词，布拉斯·帕雷拉作曲，拉阿根廷五月革命三年后，于1813年5月11号被正式确定为阿根廷个国歌，所以5月11号也是阿根廷个“国歌日”.
1812年5月24号，拉布宜诺斯艾利斯上演一部戏剧《5月25号》以纪念五月革命，拉最后有一首全体演员合唱个歌曲，普拉内斯受到感染，当天晚上就写作了第一段歌词代替剧目个歌曲，帕雷拉为伊作了曲.
皇家贝蒂斯
皇家贝蒂斯（Real Betis Balompié）是一家拉拉西班牙安达鲁西亚首府塞维利亚个足球俱乐部，成立于1907年. 球队主场贝尼托·比拉马林球场，旧名洛佩拉球场，以前任主席Ruíz de Lopera命名，可容纳52,500人.
杜兰杜兰
杜兰杜兰（英语：Duran Duran），是1980年代至今历久弗衰英美流行音乐著名耀眼乐团之一，开创所谓流行电音个新浪潮乐风个地位. 渠拉乐风以新浪潮为主要旋律，过往30年有21首单曲登上美国流行音乐告示牌百大单曲榜，30首登上英国单曲榜前40名，全球销售超过1亿张唱片辉煌纪录，拉MTV全球电视音乐网掀起英国第二次入侵美国流行音乐乐坛个态势.
溧阳市
溧阳市是常州下辖个一个县级市，位于苏浙皖交界处. 溧阳个茶叶是很出名个. 外有著名风景区天目湖搭极品个砂锅鱼头.
金文
金文（铭文、钟鼎文），铸或刻勒青铜器上个文字. 初始勒商朝中期，盛行勒西周，记录个内容与当时社会、王公贵族个活动相关，多为祀典、赐命、征伐、围猎及契约之事.
金文个代表
以周宣王在位时期铸造个毛公鼎勒重要物件. 金文（又称西周金文）为金文代表，毛公鼎铭文共32行，500字.
西周以降，金文被普遍地使用，而用途则无甚改变. 据统计，其文约有3,005字，可辨识者，计有1,804字，比甲骨文略多. 由于商周盛行青铜器，而青铜礼器以“鼎”为代表，乐器以“钟”为代表，因其刻于金器、大钟上故称之金文，亦因而得“钟鼎文”之名.
相關參考論著資料
金文相关参考论著资料如下：
哥打丁宜
哥打丁宜县（马来语: Kota Tinggi）是马来西亚柔佛州里向八个州县之一，伊勒到马来半岛个南部. 新山县向北搭界丰盛港县，西邻居鑾县，西南邻新山县，东邻中国南海. 伊个总部是哥打丁宜镇.
参考
2007年哥打丁宜大洪水
外部链接
<P> </P>
皇宫
皇宫（吴语上海话：waon-kon），上海闲话也叫派力司 ，一般是指皇帝、国王之类个统治者居住个大型建筑物. 立在汉字里向，拿君王办公用个建筑叫做殿，拿君王居住个场化叫做宫. 日本老早个一些皇亲国戚，嘸名字，就用自家居住个宫作为名号，比方讲有名个大塔宫亲王.
中爪哇省
中爪哇省（印尼语：Jawa Tengah）是印度尼西亚个一个省，垃拉爪哇岛个中部，首府是三宝珑. 现任省长是甘查尔·普拉诺沃，由副省长代理.
巴林国家足球队
巴林足球代表队是巴林个男子足球代表队，由巴林足球总会管理，拉1951年进行首场国际赛并拉1966年加入国际足联. 巴林于近年国际赛取得弗俗个成绩，2004年获国际足联选成全年最佳进步国家队.
冈瓦那大陆
拉地质学中，冈瓦那大陆（英语：Gondwana，或Gondwanaland），也称冈瓦纳古陆、南方大陆，是存在拉新元古代到侏罗纪前期（约5.73亿到1.8亿年前）个超大陆，渠是从罗迪尼亚大陆分裂出来个两块超大陆之一（另一个超大陆为劳亚大陆），存在拉南半球.
克耶邦
克耶邦（缅甸语：ကယားပြည်နယ်）也叫克伦尼邦（红克伦邦）或卡伦尼邦，是缅甸个一个邦，垃拉该国东南部内陆. 面积11,670平方公里，人口259,000人. 首府垒固. 下分2县.
马尔杜克
马尔杜克（阿卡德语拼写个苏美尔语：AMAR.UTU 𒀫𒌓 “太阳牛犊”；古典希伯来语：מְרֹדַךְ‎ Merodach），是晚生代神祇个阿卡德语名，源自古美索不达米亚，是巴比伦个守护神、主神搭巴比伦尼亚个国神. 最开始是作为雷暴之神，传说中伊制服了造成原始混乱局面个怪物个创造者迪亚马特之后成为众神之首.
ZIF-8
ZIF-8是一种MOF材料，渠是由配体咪唑和配位个锌组成个框架材料. 渠可以负载钯，得到Pd/ZIF-8，或者搭金属氧化物形成复合物，例如Co3O4@ZIF-8等等.
蘇錫文
蘇錫文（），曾用名松治、有詳，福建人 ，政治人物.
生平
伊畢業垃日本早稻田大學. 蘇錫文曾擔任過福建省財政局長、廣東大元帥府財政署長兼民政司長等職務. 其後離開中國國民黨，赴上海持志大學任教. 抗日戰爭期間，垃1937年12月5號任日本扶植下頭个上海市大道政府市長. 翌年4月28號，又改任上海市政公署督辦. 同年10月16日，任上海特別市政府秘書長. 1940年傅筱庵被刺身亡以後，曾短暫代理市長一職. 1945年病逝.
1812年战争
1812年战争（War of 1812），又称第二次独立战争，是美国搭英国之间拉1812到1815年发生个战争. 是美国独立后第一次对外战争.
美国正式向英国宣战，但是英国军队个50%兵员是加拿大个民兵. 同时，美洲印地安部落由于种种原因也卷入了战争.
日俄战争
日俄战争(俄文： Русско-японская война ；日文： 日露戦争 ；1904年2月8号─1905年9月5号）是大日本帝国搭俄罗斯帝国为争夺东北亚霸权进行个一场殖民战争. 战争个主战场是乃朝中华人民共和国个中国东北地区（该个辰光叫做满洲). 战争个结果是大日本帝国获得惨胜并阻挡爻俄罗斯帝国进一步对东北亚个吞噬. 同时也避免著满洲彻底俄罗斯化个可能. 战争当中清朝名义丄保持中立，实际丄对日本提供著蛮多帮助，比方吴佩孚就替日本充当对俄军个间谍. 俄罗斯帝国第一趟输畀一只东亚国家，也造成功国内矛盾爆发，引发著俄国1905年暴乱.
红喉潜鸟
红喉潜鸟（学名：Gavia stellata）是分布最广个一种潜鸟，也是潜鸟科最小个成员. 主要拉欧亚大陆搭加拿大个北极地区繁殖，拉海岸搭大湖地带过冬. 渠拉主要拉淡水繁殖，但也可以拉海中觅食.
丙烯
丙烯（英语：propene，分子式：C3H6），是一种无色可燃气体，可以通过石油裂解而获得. 拉各种烯烃结构中，丙烯为仅次于乙烯较为简单个烯烃结构. 拉大量运输辰光，使用加压液化. 丙烯个饱和蒸汽压拉25℃辰光为1158kPa（华氏度千帕）.
西
thumb|250px|<Center>[[地图|<font color="Darkgreen">地图 浪个方|center]] 该是一只方向
别样
中、
东、
北、
南、
「西」——一只麻雀牌个名.
250px|thumb|center|<Center>[[地图|<font color="Darkgreen">地图 浪个方搭仔各方向]]
庫頁島
庫頁島，日本嗰講法叫樺太（🇯🇵），羅宋嗰講法叫薩哈林（Сахали́н），是一座立在东北亚个岛屿，立在北海道岛个北面. 迭个岛屿外形狭长，资源丰富. 乃朝屬於羅宋管辖，行政高头属于萨哈林州，有人口50万左右.
立在清朝辰光，满清帝国对此地施加影响. 弗过，无直接统治过. 到19世纪，日本搭羅宋先后扩张到迭个岛屿. 到1870年代，日本放弃对迭个岛屿个所有权，交换千岛群岛所有权. 到1905年日俄战争结束之后，又重新获得迭个岛屿南面个控制权. 弗过，第二次世界大战结束之后，整个岛屿又回到苏联个控制下头哉.
苏联
苏维埃社会主义共和国联盟（俄语：Союз Советских Социалистических Республик），是1922-1991年间存在向东欧和亚洲北部个一个联邦制社会主义国家. 苏联首都一直是莫斯科.
列宁时期
1917年俄罗斯帝国发生二月革命，沙皇退位，帝国灭亡；后头马上亦发生十月革命，共产党（布尔什维克）上台，伊个领导人是弗拉基米尔·伊里奇·列宁. 1922年12月30号，俄罗斯苏维埃社会主义共和国、乌克兰、外高加索联邦作白俄罗斯合并，成立得苏维埃社会主义共和国联盟. 1924年通过第一部宪法，宣布国家是联邦制个、社会主义个国家，各个共和国有退出苏联个权力.
斯大林时期
1924年列宁逝世，斯大林当得苏联党作国家个最高领导人. 执政前期，斯大林作党内个反对派进行政治斗争，打到得各种反对派，搞起得个人崇拜. 1936-1937年发动“大清洗”，杀落弗得了干部. 经济高头，从1928年开始，推行五年计划，实行快速工业化政策，让苏联变成得一个工业强国、农业弱国. 1941-1945年，苏联击败得法西斯德国，取得得卫国战争个胜利. 战后，斯大林继续当苏联个独裁者. 冷战也来向箇个辰光开始. 1953年斯大林逝世.
赫鲁晓夫时期
1953年，赫鲁晓夫当得苏联领导人. 伊开始慢慢推行改革，苏联社会出现得“解冻”个局面. 1956年，赫鲁晓夫来向苏共二十大高头发表秘密报告，严厉批评斯大林，几乎全盘否定斯大林. 由此，苏联开始得越加大规模个改革，平反冤假错案，放活经济. 赫鲁晓夫晚年脑髓搭牢，瞎捻西捻，1964年畀党内保守派推翻.
勃列日涅夫时期
1964年，勃列日涅夫上台. 伊开始推行“新经济”，推动得经济个发展. 后头开始变得保守僵化，弗思进取，主要靠石油收入发展经济. 70年代，勃列日涅夫来向国际高头频频出击，对美国取得得局部优势. 1979年入侵阿富汗. 1980年举办莫斯科奥运会. 1982年逝世.
安德罗波夫、契尔年科时期
勃列日涅夫时期，干部终身制严重，调动蛮少. 政治局里头是一帮老人来向执政. 勃列日涅夫死后，年老个安德罗波夫、契尔年科相继执政. 伊拉都有心挽救苏联，难为都做得15个月总书记后头就死坏哉.
戈尔巴乔夫时期
1985年，五十多岁个戈尔巴乔夫畀高层看重，出任总书记. 伊提出得“改革与新思维”，对内提倡改革，对外反对冷战，搞新思维. 伊个改革基本上失败，经济形势一片混乱，政治高头反对派层出弗穷，政局混乱. 新思维个结果是东欧剧变，冷战结束. 苏联个国际战略形势变得极度恶劣. 1990年，苏联修改宪法，实行多党制、总统制，也弗寻挽救苏联个灭亡. 1991年8月19号，苏联发生八一九事件，解体速度大大加快. 12月26号，苏联停止存在.
康熙字典
《康熙字典》是成书于清朝康熙五十五年（1716年）个汉语工具书，收字四万七千隻. 康熙年间由文华殿大学士兼户部尚书张玉书搭经筵讲官、文渊阁大学士兼吏部尚书陈廷敬担任主编，参考明代《字汇》《正字通》两书而写，重印至今不辍.
乾隆年间，王锡侯著《字贯》一书，首次指出《康熙字典》来拉引证、释义等方面个缺点，然因对皇帝私名朆做避讳缺笔处理，照大逆律处斩，其著作也付之一炬. 到著道光七年（1827年）王引之奉皇帝之命，著《字典考证》校正部分引证错误. 日本明治初期学者渡部温著有《康熙字典考异正误》，查出错误万把条.
现代中国也出著弗少点校本. 2015年瀚堂王宏源出版著增订本——拿原书朆收个毛三万隻汉日朝统一表意字增补到《康熙字典》里向.
克拉克斯维尔（田纳西州）
克拉克斯维尔（英语：Clarksville）是美国田纳西州个一座城市，蒙哥马利县县治所在地，2006年人口113,175. 该城是包括田纳西州蒙哥马利、田纳西州斯图尔特、肯塔基州克里斯琴搭肯塔基州特里格四县个克拉克斯维尔-霍普金斯维尔都会区个中心城市.
硝酸盐
硝酸盐是含阴离子个一类化合物，常常以水合物个形式存在，例如硝酸铜（Cu(NO3)2·3H2O)、硝酸铁（Fe(NO3)3·9H2O）等等. 碱金属、铵搭银个硝酸盐弗含结晶水.
塞泽里亚
塞泽里亚（法语：Ceyzériat）是法国安省个一个市镇，垃拉该省中北部. 该市镇个总面积为9.36平方公里，2015年辰光个人口数量为3118.
李圣宗
李圣宗（越南语：Lý Thánh Tông／李聖宗；1023年－1072年）讳李日尊（越南语：Lý Nhật Tôn／李日尊），越南李朝第三代皇帝，1054年—1072年在位. 母金天皇太后枚氏. 李朝太宗李佛玛第三子. 太宗梦到月入枚后怀中，农历顺天十四年二月二十五日生拉龙德宫.
木贼属
木贼属（学名：Equisetum）是蕨类植物个一属，共有15个物种. 此属植物几乎分布拉全世界上，除了澳洲搭南极洲之外. 渠拉是多年生草本植物，有个会拉冬天死脱（大部分个温带物种）或为常绿植物个. 大多有0.2到1.5米高.
依夫城堡
right|200px|thumb|依夫城堡个城 依夫城堡（法文：Château d'If），造勒马赛弗留利群岛（Archipel du Frioul）上个城堡.
罗安达省
罗安达省垃拉安哥拉西北，搭本哥省相邻，西临大西洋. 面积总计2,417 平方公里（933 平方英里），人口（2014） 总计6,542,942人. 密度2,700人/平方公里.
依夫城堡
城堡建设
1516年辰光，法国国王弗朗斯伐一世（François Ier）来玛里娘打仗，一落头地打到马赛. 从依夫岛望，渠分析马赛根本呒没防外侵个防卫设施，怪得渠命令来岛上造一个防卫城. 隔脱仔8年，西班牙国王卡洛斯一世只想吃落马赛. 虽然讲特派大臣米朗达勒（Mirandal）拿进攻部队打退哉，不过箇事体还讲明一个问题：城市进口个防卫要加强. 箇年，也便是1524年，第一批城墙开造咾，望渠里好保护港口，外加派仔两百个兵搭廿二门大炮摆勒岛上.
马赛人弗买账，还搭箇只城堡起着只绰号叫“讨惹厌个邻舍”（L'importune voisin）. 马赛人开始争论箇城堡，因为来1481年前，马赛弗是法国领土. 怪得对渠里来讲，城堡是法国国王对马赛掌权个象征.
城堡最终来1531年造好. 西班牙国王卡洛斯一世后歇来登1536年也亲自进攻马赛，不过渠登拉城堡边上兜仔几圈，终归还是呒没办法拿渠攻下来.
犯人
依夫城堡造好交关年数之后，大约莫来16世纪中期，渠多仔一项监牢个功能. 为仔城堡个地理位置搭建筑风格咾，渠变成理想个监牢，难板有人逃得出. 只要有人拿城堡守牢就好哉，外加城堡也从来朆有人来进攻.
关拉里向个头一个犯人是1580年盎赛勒姆骑士(Chevalier Anselme)，渠畀人指控阴谋推翻君主制度，后首来来拉渠牢房里畀人吊杀.
除脱仔关过好星反皇室个人，1598年南特赦令颁布之后，牢房里向也关过好星新教徒. 大约3500个人，关着过个有名个有强·赛合(Jean Serres)还有艾里·诺(Elie Neau)，关箇星人关200年.
城堡也关过大家族个儿，最后收着㪬章信. 有个例子是米拉鲍(Honoré Gabriel Riquetti, 米拉鲍伯爵 Comte de Mirabeau). 伊爷勒1774年帮伊关仔里向. 但是伊生活蛮惬意，住个地方亦大，长阔，还有壁炉，窗门许. 伊平常寻寻司令开心，饭堂个女佣人勾搭勾搭. 另外，依夫城堡也关过一只船(Grand Saint-Antoine号)个船长强-白底斯脱·写导(Jean-Baptiste Chataud)，该船勒1720年畀鼠疫带到马赛.
法国大革命辰光，反倒呒多少人关勒里向. 克莱办将军(Général Kléber)是犯人里向有名点个末脚个. 1800年勒开罗畀人暗杀，伊个尸体送转法国，放勒城堡里向放18年.
1848年6月份骚乱，120个人畀伊关勒里向.
共和主义者
1852年12月2号国家政变之后，304个犯人畀伊塞进城堡肚里，准备发送到阿尔及利亚搭圭亚那(La Guyane)去.
犀牛
thumb|[[犀牛木版画，作者阿尔孛莱希托·杜莱尔，目前勒勒巴黎小宫博物馆(Musee du Petit-Palais)]] 1513年，印度古石拉王国(Guzarat)个国王送畀葡萄牙国王艾马努艾勒大帝(Emmanuel le Magnifique)一只亚洲犀牛. 伊收着之后准备送畀罗马教皇莱翁十世(Leon X). 箇咾开始从里斯盆(Lisbon)出发送犀牛到罗马，其中1516年经过马赛依夫岛. 欧洲人从来朆看见过箇种活牲，市里向人侪去看好孛相，甚至弗朗斯伐一世也跑过来看.
犀牛勒勒岛浪养仔几个礼拜，后来坐船去罗马，但是海浪大风暴帮船打沉脱，后来仔人勒勒极挪阿（Genoa）海滩看见沉脱船个木架，海员尸体海岸浪跑跑看见一个.
基督山伯爵
依夫城堡真正出名是因为一本书：大仲马个《基督山伯爵》. 箇本小说个主人公艾特蒙·堂戴斯（Edmond Dantès）就是关勒依夫城堡里向个.
国际足联女子世界杯
国际足联女子世界杯（FIFA Women's World Cup）被视为女子足球最高荣誉的赛事. 由国际足联（FIFA）主办，各国个女子国家足球队参加个比赛.
松井大辅
松井大辅（1981年5月11号－），日本足球运动员，乃朝拉横滨FC效力，司职中场及边锋. 前日本国家足球队成员. 2001年赛季帮助球队夺得日乙联赛冠军，升入日职联赛.
铁拳2
《铁拳2》（日语：鉄拳2，英语：Tekken 2）是一款由南梦宫公司制作个格斗类游戏. 本游戏先于1995年拉街机上发行. 之后于1996年拉PlayStation上发行.
钦邦
钦邦（缅甸语：ချင်းပြည်နယ်‌）是缅甸个一个邦，垃拉该国西北部. 以南北向高山谷地为主. 面积36,018平方公里，2005年人口538,000人. 首府哈卡. 下分2县.
愚蠢
愚蠢，是指缺乏智力、理解能力、常识等行为个表现. 愚蠢搭愚昧弗同，后者托智慧个关系较大，而前者托智力个关系较大.
.id
.id是印度尼西亚拉互联网域名系统中个顶级域域名（ccTLD）. 垃拉印度尼西亚，是由PANDI管理个. 于1993年开始实行.
愚蠢
愚蠢个行为可以是先天个、假扮或反应（为了逃避悲伤 或创伤 ）.
克伦邦
克伦邦（缅甸语：ကရင်ပြည်နယ်，斯高克伦语：ကညီကီၢ်ဆဲၣ်）或译卡伦邦，是缅甸个一个邦，垃拉该国东南部内陆. 面积30,383平方公里，人口1,431,377人. 首府帕安. 下分3县.
静物画
静物画是指以静止个物体作为题材个绘画. 拉古埃及个墓室、古希腊搭古罗马个壁画上侪发现有静物画. 但是拉欧洲历史上咾长一段辰光，静物常常只是作为宗教画搭肖像画背景中个点缀.
斯坦利·劳斯
斯坦利·劳斯爵士（英语：Sir Stanley Rous，1895年4月25号－1986年7月18号），出生拉沃特福德，是一名英格兰足球裁判. 渠是第六任国际足联主席，任期为1961-74年.
希腊人
希腊人（希腊语: Έλληνες）是一个世居拉希腊搭爱琴海一带个民族，已有超过四千年个历史. 乃朝希腊人主要居住拉欧洲东南部个巴尔干半岛、希腊，塞浦路斯，意大利，埃及，土耳其搭其他一些围绕地中海个国家以至世界各地，总人口1.6千万.
功夫熊猫2
《功夫熊猫2》（英语：Kung Fu Panda 2），2011年上映个美国动画电影，是2008年动画电影《功夫熊猫》个续集. 由梦工厂动画工作室制作，派拉蒙影业出品发行.
东伦敦（南非）
东伦敦（英语：East London、南非语：Oos-Londen）是南非共和国东开普省个城市，垃拉印度洋岸. 西到开普敦、北到首都比勒陀利亚各800公里. 渔业较为发达，另有羊毛、皮革、肉乳制品等工业.
马里
thumbnail|203px|国旗 马里（英语：Mali），是非洲西北部个国家，国土面积：1百24万平方公里、人口有：1千2百万
官方言话是：法语
乃歇个总统是：阿马杜·图尔（Amadou Toumani Touré）
迈锡尼
迈锡尼（古希腊语：Μυκῆναι，现代希腊语：Μυκήνες）是垃拉希腊伯罗奔尼撒半岛东北阿尔戈斯平原上个一座爱琴文明个城市遗址，垃拉科林斯搭阿尔戈斯之间. 渠是荷马史诗传说中亚该亚人个都城，由珀耳修斯所建，拉特洛伊战争时期由阿伽门农所统治.
弗兰克·鲍沙其
弗兰克·鲍沙其（英语：Frank Borzage，1894年4月23号－1962年6月19号）是一位美国导演. 1931年，渠赢得第二个奥斯卡奖.
孟邦
孟邦（缅甸语：မွန်ပြည်နယ）是缅甸个一个邦，垃拉该国南部. 萨尔温江拿邦分为南北两部，西临莫塔马湾. 面积12,155平方公里，人口2,466,000. 首府毛淡棉垃拉中部.
背
背是指人体躯干个后方部分，从臀部上方一直延伸到肩胛搭子头颈. 渠个高度由脊椎决定，而宽度则取决于肋盆骨搭肩胛骨. 脊椎贯穿其中，以让神经能够传导到下半身.
料羅灣海戰
料羅灣海戰是立在明朝挨末階段崇禎帝統治辰光，明帝國搭荷蘭東印度公司之間暴發個一場海上戰爭. 具體個起因是荷蘭東印度公司對明帝國個貿易政策忍耐達到極限，想用武力手段解決問題. 1633年10月22號，明帝國糾集東南沿海個大部分水軍，又調集詔安個海盜鄭芝龍個私人武裝，用絕對優勢兵力對荷蘭軍艦開戰. 最後，因為鄭家個原因，獲得勝利. 荷蘭人退出東亞海洋貿易角逐，鄭氏海軍控制東亞海上貿易.
东爪哇省
东爪哇省（印尼语：Jawa Timur）是印度尼西亚省份之一. 渠个省府是泗水. 该省面积共47,922平方公里，西部托中爪哇省相连，管辖岛屿有马都拉岛、卡里摩爪哇群岛、巴韦安岛、康厄安群岛.
雷丁足球俱乐部
雷丁足球俱乐部（英语：Reading F.C.），英国英格兰东南部区域伯克郡雷丁个职业足球队，2011/12年赛季再夺英格兰冠军联赛冠军重返英格兰超级联赛比赛.
雷丁于1871年成立，主场为米底捷斯基球场.
花木兰
花木兰，是中国文学作品中一位代父从军个女性人物. 该故事个背景为北魏对抗柔然期间.
登巴萨
登巴萨市（Kota Denpasar），旧名巴塘（Badung），是印度尼西亚巴厘岛最大城市. 渠除了是巴厘省下辖九个次级行政区中唯一一个“市”（Kota）级次行政区之外，也是巴厘省首府.
圣地牙哥
thumb|320px 南美洲西班牙语国家之一启来个首都，英文名 ： San Diego.
<font color="Darkgreen">乃歇 人口 ： 2百万人.
.ie
.ie是爱尔兰共和国拉互联网域名系统中个顶级域域名（ccTLD）. 垃拉爱尔兰共和国，是由IE Domain Registry管理个. 于1988年开始实行.
湿度
湿度（英语：Humidity）一般拉气象学中指个是空气湿度，渠是空气中水蒸气个含量. 搭蒸汽干燥度（也称蒸汽个品质）弗同，空气中液态或固态个水弗算拉湿度里向.
2007年马来西亚南部大洪水
2007年马来西亚南部大洪水是指马来西亚从2006年12月18号到2007年1月13号个洪水. 迭是由于台风尤特. 渠首先影响拉菲律宾搭越南几天前头. 到2007年1月个第三周，柔佛州已遭受大洪水个影响. 由于同一场台风，新加坡搭印度尼西亚个某些地区也被淹.
损失： 3亿9千万美元 死亡人数： 118 主要灾区：柔佛州、马六甲、彭亨州、森美兰、新加坡. 原因：颱風尤特 带来交关降雨<P>别国灾区：菲律宾、越南搭仔印尼 <P>
郭怀一事件
郭怀一事件是一个立在荷属台湾阶段发生个大规模民变事体. 具体是1652年甘蔗欠收，台湾个闽南移民对荷兰殖民官员个税收感到压力，荷兰人又弗体谅伊拉，终于激发郭怀一为头个暴乱. 之后，有3000-4000人卷入，荷兰人用十几天，调集部队搭原住民帮忙，才成功平定.
五月天
五月天（英语：MayDay）是台湾个乐团，由主唱阿信、团长暨吉他手怪兽、贝斯手玛莎、吉他手石头搭鼓手冠佑共五人组成；除冠佑外，其余四人侪毕业自台北市国立师大附中.
岳陽樓記
《岳陽樓記》是一篇為重修岳陽樓寫嗰記. 由北宋文學家范仲淹應好友巴陵郡守滕子京之請，於北宋慶曆六年（1046年）所作. 其中嗰詩句「先天下之憂而憂，後天下之樂而樂」、「不以物喜，不以己悲」是較為出名和引用較多嗰句子.
《岳陽樓記》寫於慶曆六年（1046年）九月十五號. 一般認為，范仲淹在河南省鄧州市寫嗰這篇散文，所以並未登上岳陽樓. 不過，《岳陽樓記》能夠成為傳世名篇並非因為其對岳陽樓風景嗰描述，而是范仲淹借《岳陽樓記》一文抒發先憂後樂、憂國憂民嗰情懷.
歐陽修嗰散文《偃虹堤記》是繼《岳陽樓記》嗰仿作. 其文章開頭即說：「有自岳陽至者，以滕侯之書，洞庭之圖來告，曰願有所記. 」
协和广场
协和广场（法文：Place de la Concorde），是法国首都巴黎市中心塞纳河右面，靠近香榭丽舍大街个一个巨大广场，立在巴黎三区. 面积有8.4万平方米. 也是法国第二大广场，仅次于波尔多市个梅花广场.
方腊起义
简介
北宋末年，江南地赋税繁重，宋徽宗设“苏杭应奉局”搜刮花石纲等民间财物. 方腊发出之“东南之民，苦于剥削久矣”个呼声，江南百姓纷纷响应. 方腊勒1120年10月勒歙县七贤村起义，建立之覆盖大半个吴越地区（包括今朝江苏南部、浙江、安徽南部）个政权，勒搿歇辰光影响交关大. 1121年夏起义失败，方腊畀捉，押到之汴京，畀宋朝杀脱.
历史
宋徽宗时，睦州青溪人方腊，原本是漆园主. 相传俚性情豪爽，深得人心，能号召弗少生活困苦个农民. 宣和二年十月初九（1120年10月）方腊勒歙县七贤村起事，假托“得天符牒”，宣称：“今赋役繁重，官吏侵渔，农桑不足以供应. 吾侪所赖为命者漆楮竹木耳，又悉科取，无锱铢遗. ”“且声色、狗马、土木、祷祠、甲兵、花石靡费之外，岁赂西、北二虏银绢以百万计，皆吾东南赤子膏血也！”“独吾民终岁勤动，妻子冻馁，求一日饱食不可得，诸君以为何如？”青溪的农民闻风响应，人数到达万人，贼军尊称方腊为“圣公”，改元“永乐”.
宣和二年，宋徽宗下令停运花石纲，又派童贯做江浙宣抚使，谭稹做两浙路制置使. 宣和二年十一月廿二号方腊军勒青溪县息坑（今浙江淳安西）全歼两浙路常驻官军五千人，兵马都监察颜坦畀杀脱，继续打下青溪，俘获县尉翁开，十二月初，打下睦州搭歙州，直逼搿歇辰光花石纲指挥中心个杭州. 处州霍成富、陈箍桶等人侪加入战局，衢州摩尼教个组织也起兵响应. 方腊军勒极盛个辰光建立之包括江苏、浙江、安徽、江西六州52县个政权，对宋朝威胁交关大. 十一月廿九号，方腊军攻进杭州，杀脱两浙路制置使陈建、廉访使赵约，掘蔡京父祖坟墓. 搿歇辰光太学生吕将建议，先进兵江宁（今朝南京），据长江天险，来阻止宋军过江. 方腊弗听，准备进攻婺州、衢州. 宣和三年正月，童贯搭谭稹分兵两路，分别往杭州搭歙州进击，准备勒睦州会合. 宣和三年正月，方腊派方七佛北上，攻破崇德县，进湖州境内，搭王禀个东路军激战，方七佛打败，退守杭州. 搿歇辰光方腊攻下婺、衢两州. 二月方七佛部粮尽援绝，只好退出杭州. 三月方七佛再次进攻杭州，王禀搭俚勒城外开战，斩首五百级. 又勒桐庐开战，方七佛又输脱.
杭州一战，逆转之整个战局. 刘镇部攻破歙州，刘光世部打下兰溪县，王禀部打下青溪县，郭仲荀部打下上虞县. 四月初二，宋军攻下衢州，摩尼教教主郑魔王畀捉. 童贯用中军驻守杭州. 搿歇辰光方腊残军还有廿万，虽力战而败，逃进帮源洞，深据其中，宋兵弗敢进. 宣和三年（1121年）四月廿四号，宋军发动总攻击. 王渊个裨将韩世忠，潜行清溪溪谷，问一个女人路，前捣清溪幫源洞，捉牢方腊，后来忠州防御使辛兴宗领兵堵牢洞口，占为己功. 方腊搭部下方肥等五十二个人畀捉，七月戊子，童贯俘方腊送到首都汴京，八月廿四号丙辰拿俚杀脱. 搿个月童贯加太师，进封楚国公.
方腊余党散走浙东，五月，俞道安从温州永嘉县楠溪攻占乐清县，由郭仲荀搭姚平仲继续围剿，宋军姚平仲部攻破台州仙居. 六月，吕师囊转战黄岩，畀宋军折可存部击灭勒断头山. 七月，俞道安部转战处州，十月战死勒永康县山区.
中芯国际
中芯国际集成电路制造有限公司（简称中芯国际，港交所：0981、NYSE：SMI)勒2000年4月勒开曼群岛注册成立，总部来勒中国上海. 公司个创立者之一是张汝京，目前公司联合首席执行官为梁孟松、赵海军. 是世界较大个集成电路晶圆代工企业之一，也是中国大陆规模最大、技术最先进个集成电路芯片制造企业.
马塔兰
马塔兰（印尼语：Kota Mataram），或叫马打兰，是印度尼西亚西努沙登加拉省个首府，垃拉龙目岛个西部，隔着龙目海峡托巴厘岛相望.
内比都联邦区
内比都联邦区（缅甸语：နေပြည်တော် ，英语：Naypyitaw）是缅甸中部个一个行政区划，辖区主要城市为首都内比都.
花木兰（1998年电影）
《花木兰》（英语：Mulan）是一部由华特迪士尼制作、拉1998年首次上映个电脑动画电影.
千岛群岛
千岛群岛（日语：千島列島／ちしまれっとう Chishima rettō），俄罗斯称渠为库里尔群岛（俄语：Кури́льские острова́，罗马化：Kuril'skie ostrova；日语：クリル列島 Kuriru rettō），是垃拉俄罗斯堪察加半岛西南搭日本北海道岛东北之间个一组火山群岛，全长1300千米，由56个岛屿搭子交关多小岩礁组成，其中包括大千岛群岛搭小千岛群岛. 所有岛屿面积为10,503.2平方千米.
杨振龙
杨振龙（？－1289年），又叫杨镇龙，元朝初期浙江民变首领，以白莲教起家，宁海（今朝浙江宁海）人. 元朝灭脱南宋弗久，元世祖至元廿六年（1289年）二月，举旗反元，攻克宁海，义军达十二万人，自号大兴国皇帝，年号安定. 俚个军队畀叫做大兴国军，分兵进攻东阳、义乌、嵊县、新昌、天台、永康等地，冬天攻克东阳. 呒不几年，战败畀捉牢牺牲，余部也勒第二年失败.
索尼音乐娱乐
索尼音乐娱乐（SONY MUSIC Entertainment，简称SME），是索尼公司旗下音乐事业群，总部垃拉美国纽约市. 2008年8月5号，索尼宣布收购贝塔斯曼所持有索尼贝塔斯曼另50%股权.
普拉托
普拉托（意大利语：Prato）垃拉意大利中部，是托斯卡纳大区普拉托省个首府. 人口18万多，为托斯卡纳大区第二大城市，意大利中部第三大城市，仅次于罗马搭佛罗伦萨.
自1950年代以来，该市接受了大量个移民，最初来自意大利南部，后来来自国外,顶顶突出个是1980年代末开始移民到箇埭个华人移民，当中大多数是从浙江温州搬过来个.
干将莫邪
干将
干将是春秋末著名个冶匠，相传是吴国人，搭欧冶子同师，善于铸造兵器. 曾经帮吴王阖闾作剑，“采五山之铁精，六合之金英”，金铁弗销，俚个家子婆莫邪断发剪爪，投入冶炉，然后“金铁乃濡”，成剑两柄，就叫俚哚干将、莫邪.
莫邪
莫邪是春秋时代吴国人，干将个家子婆. 吴王阖闾命令干将铸剑，但不过铁汁弗下，莫邪就问干将：“铁汁弗下，哪哼办？”干将回答说：“以前个铸剑大师欧冶子铸剑，铁汁弗下，就让女人做炉神，一歇歇就成功哉. ”莫邪听之过后，就窜入火中；马上铁汁就流出来哉，就铸成之两把利剑，雄个叫“干将”，雌个叫“莫邪”. 现在个人经常用“干将”、“莫邪”来比喻锋利精美个剑.
纪念
为之纪念莫邪搭干将个爱情，浙江德清有以俚哚夫妻名字命名个莫干山，是中国四大避暑胜地之一.
苏州有以俚哚名字命名个干将路搭莫邪路.
土家族
土家族(土家语：Bifzivkar）是一只聚居东亚西面长江流域个民族，人口有得靠八百万. 乃朝聚居地区分布立在湘西、湖北、重庆咾排场许. 土家人乃朝大部分讲带有土家语残留个西南官话，同时习俗也搭周边趋同. 有弗少皇汉根据昰个断定土家族是一个人造民族.
北加里曼丹省
北加里曼丹省（印尼语：Kalimantan Utara）垃拉加里曼丹岛东北部，是印度尼西亚于2012年10月25号批准设立个该国第34个省区.
台湾积体电路制造
台湾积体电路制造股份有限公司（英语：Taiwan Semiconductor Manufacturing Company, Limited），通称台积电、台积或TSMC，与旗下公司合称时则称做台积电集团，是全球最大个晶圆代工半导体制造厂，渠个总部来勒台湾新竹新竹科学工业园区.
冰雪奇缘
《冰雪奇缘》（英语：Frozen）是一部2013年以电脑动画技术制成个音乐奇幻喜剧搭三维电影，由克里斯·巴克搭詹妮弗·李联合导演、珍妮佛编剧、迪士尼动画制作、迪士尼电影公司发行.
.il
.il是以色列拉互联网域名系统中个顶级域域名（ccTLD）. 垃拉以色列，是由以色列互联网协会管理个. 于1985年开始实行.
延安東路隧道
延安東路隧道是上海連接浦東搭浦西，跨越黃浦江个一條主要道路，由南北两条隧道组成，共4條行車道. 隧道浦西出口勒拉延安東路福建中路口，浦東出口嚜勒拉世紀大道銀城中路口，直接連接世纪大道. 全長2,261米，穿越黃浦江个部分有得1,476米. 車道寬7.5米，高4.5米，老底子爲雙程行車，每个鐘頭流量爲1,000輛.
延安東路隧道勒1984年12月18號開始興建，1989年5月1日通車. 1991年个辰光，勒高峰時段，每小時通過隧道个車輛已達1400輛. 1994年1月18號勒原隧道以南动工興建延安東路隧道南線，1996年11月29號正式通車，原延安東路隧道嚜易名延安東路隧道北線，共提供4條行車道. 目前，延安東路隧道設計流量爲每小時2400輛，勒高峰時段交通邪氣繁忙，實際流量實實裏超過此數，靠临近个復興東路隧道、大连路隧道、新建路隧道、人民路隧道咾啥提供分流作用.
さ
平假名さ搭片假名サ是日语个假名之一，勒五十音图里头排列三行一列，罗马字为sa. 渠个通话表为“ のサ ”.
晶圆代工
晶圆代工或晶圆专工（Foundry），是半导体产业个一种商业模式，指接受其他无厂半导体公司委托、专门从事半导体晶圆制造，而不自行从事产品设计搭后端销售个公司.
湘西
湘西是玱朞湖南省境内个一只地理方位，包括乃朝个湘西土家族苗族自治州搭之湖北省土家族聚居区个场许. 此地立在明朝之前一径是土著民族世代居住在许，之后开始畀强制汉化，形成功带有原先文化残留个殖民驻防城镇. 包括沈从文笔下有名个沅江流域也是昰然.
.im
.im是马恩岛拉互联网域名系统中个顶级域域名（ccTLD）. 垃拉马恩岛，是由马恩岛政府管理个. 于1996年开始实行.
心灵感应
心灵感应（telepathy）佛学中所属神通，意为“远距（tele-）感应（-pathy）”， 是指弗借助任何感官或物理途径，奈信息传递畀另一个人个现象或能力；拉报导中，迭些信息往往被描述为搭普通感官接收个信息相同. 该词由F. W. H. 梅耶尔1882年所创，又译作心电感应、他心通或心有灵犀. 读心术一词有其他含义，弗宜搭此混淆.
李仁宗
李仁宗（越南语：Lý Nhân Tông／李仁宗，1066年－1127年）讳李乾德（越南语：Lý Càn Đức／李乾德），越南李朝第四代皇帝，1072年－1127年在位，是越南在位辰光最长个皇帝之一. 渠是李圣宗长子，猗兰元妃黎氏所生.
矿泉水
矿泉水（英文：mineral water）是指以地下矿泉涌出个水为原料，含有矿物质、微量元素或其他物质个一类饮用水. 市面上个瓶装饮用矿泉水，一般盛装拉矿泉水瓶中出售.
保大帝
保大帝（越南语：Vua Bảo Đại／𤤰保大，1913年10月22号－1997年7月30号），名阮福永瑞（越南语：Nguyễn Phúc Vĩnh Thụy／阮福永瑞），在位期间名阮福晪（越南语：Nguyễn Phúc Thiển／阮福晪），是越南历史上最后一个王朝阮朝第13任、也是末代君主，1926年至1945年在位. 年号保大. 渠个一生经历深受时代政治格局变迁个影响，在位二十年间没多大个政治实权.
矿泉水
[[Category:水]]
康熙帝
康熙帝（1654年5月4日－1722年12月20日），爱新觉罗氏，名玄烨（满语：. 清朝入关以来第二个皇帝，年号“康熙”.
顺治十一年三月十八（1654年5月4日），玄烨生拉北京紫禁城景仁宫. 是顺治帝第三个儿子，姆妈是孝康章皇后佟佳氏. 康熙六十一年十一月十三（1722年12月20日）崩拉北京畅春园清溪书屋，终年六十九岁. 在位六十一年十个号头（1661年2月5日－1722年12月20日），是中国历史上在位辰光顶长个皇帝. 死后得圣祖庙号、仁等廿三字谥号，通称为“圣祖仁皇帝”（满语：），葬拉景陵.
子女
康熙共总有得三十五个儿子、廿个女儿，但活到成年只有廿四个儿子、八个女儿. 康熙诸子，初随“承”、“保”、“长”等字，后侪随“胤”字. 胤禛即位为雍正帝后，为著避讳，康熙诸子名字里个“胤”侪改为“允”字. 怡亲王允祥逝后，雍正帝拿渠名字改转“胤祥”.
四碘化锆
四碘化锆是一种无机化合物，化学式ZrI4，溶勒水发生分解. 渠可由锆粉搭碘个反应制得.
长城
thumb|200px|万里长城 thumb|200px right|200px|thumb|嘉峪关長城
万里长城勒到中國北部，指明長城，由東面鴨綠江个虎山長城，到西面嘉峪關，一龙总長7,300幾公里（14,600華里），箇咾叫做萬里長城，亦有人叫伊做中國長城. 長城平均高6-7米、寬4-5米，是中國古代造个大型軍事防禦工程. 搭仔世界浪僅存个巨型結構.
碳
thumb|right|100px|石墨 thumb|right|100px|钻石
碳（Carbon）是一种元素，伊个符号为C，原子序数为6. 是一种蛮常见个非金属元素，伊亦是四价元素. 有交关个同素异形体.
所有生命体里向都有碳，而碳是有机化学之本. 伊可搭自己，或搭其他元素结合. 乃兴晓得有超过一千万种化合物. 伊搭氧搭界，就是植物生长必要个二氧化碳. 搭氢搭界，就是碳氢化合物，藏勒化石燃料里向，亦是交关工业必需个. 搭氧搭氢一龙总结合，就是组成仔生命个一大堆化合物. 而伊有个同位素碳14，靠测伊个衰变就好做年代个定.
布罗斯
布罗斯（瑞典语：Borås）是垃拉瑞典西南部西约特兰地区个一个城市. 市区有人口约6.35万，全市有人口100,985人. 布罗斯是一个以纺织业闻名个城市.
碳
碳个丰度拉地球地壳中排列第15，并拉全宇宙中排列第4，名列氢、氦搭氧下头. 由于碳元素极为充沛，再加上伊拉地球环境下所能产生个聚合物种类极为繁多，因此碳是地球上所有生物个化学根本.
特性
碳个各种同素异形体个物理特性差异极大，例如钻石是最坚硬个天然物质，而石墨则是最柔软个物质之一. 碳可以搭众多较小原子（包括碳原子）产生多个共价键，因此碳化合物个总数是各个元素中最高个，已发现个有近一千万种，占所有已知化合物个绝大多数.
碳化合物是地球上所有生物个化学基础. 碳氮氧循环反应是太阳搭仔其他恒星内部部分能量个来源. 虽然碳拥有上千万种化合物，但碳拉一般条件下个化学性质并弗活跃. 拉标准温度搭压力下，碳能够抵抗几乎所有个氧化剂，并只会搭最强个氧化剂反应.
米德尔斯伯勒
米德尔斯伯勒（Middlesbrough）是垃拉英国东北部个一座城市. 拉行政上属英格兰北约克郡个米德尔斯伯勒区. 市区人口约有14万人.
米德尔斯伯勒地处蒂斯河畔，是一座钢铁工业重镇，此外桥梁制造业也咾发达.
印度国家足球队
印度国家足球队是印度官方个男子国家足球代表队，由印度足球总会负责管辖，现时属于国际足联搭亚洲足协成员国之一. 印度拉国际赛事并弗突出，至今从未参与世界杯足球赛决赛周，亦只曾经拉1964年、1984年、2011年、2019年晋身过4届亚洲杯足球赛个决赛周.
艾哈迈德堡
乃歇人口 ： 4百50万人.
好景色
thumbnail|center|340px| [[Sabarmati Ashram —— 圣雄甘地 个故居 ]]
珍妮弗·琼斯
珍妮弗·琼斯（Jennifer Jones，1919年3月2号－2009年12月17号）原名Phylis Lee Isley，是一位美国女演员. 伊个演艺生涯中曾5度获提名奥斯卡金像奖最佳女主角/女配角，并凭于1943年影片《圣女之歌》(The Song of Bernadette) 首次角逐奥斯卡即获颁影后；伊个代表作包括搭威廉·荷顿合演个《生死恋》.
鲁杰罗·莱翁卡瓦洛
鲁杰罗·莱翁卡瓦洛（意大利语：Ruggero Leoncavallo，1857年4月23号－1919年8月9号），意大利歌剧作曲家.
莱翁卡瓦洛拉那不勒斯音乐学院求学，推崇瓦格纳并受伊个影响；作有歌剧约20部.
5族元素
5族元素（又称钒族元素）是指元素周期表上第5族（ⅤB 族）个元素，垃拉4族元素搭6族元素之间. 5族元素包含钒（V）、铌（Nb）、钽（Ta）、𬭊（Db），侪是过渡金属元素，其中𬭊为人造元素，具高度放射性.
陶拉盖县
陶拉盖县（Tauragės apskritis）是立陶宛个一个县，拉拉该国西部. 面积4,411平方公里，人口134,300（2001年）. 首府陶拉盖.
芬达
芬达（Fanta）是可口可乐公司个果味汽水品牌，弗含咖啡因. 饮料包装颜色绚丽，消费者主要为青少年. 除经典个香橙味，拉全球范围内各地个贩售口味弗尽相同，总计多达100余种.
芬达个名字是德文Fantasie个前半部分，取渠个“开怀，有趣”个含义. 迭个名称只是来自一个简单个脑力风暴.
七边形
拉几何学中，七边形是指有七条边搭七个顶点个多边形，渠个内角和为900度. 七边形有咾多种，其中对称性最高个是正七边形. 其他个七边形依照渠个类角个性质可以分成凸七边形搭非凸七边形，其中凸七边形代表所有内角角度侪小于180度.
6族元素
6族元素（常称铬族元素）是指元素周期表上第6族（ⅥB 族）个元素，垃拉5族元素搭7族元素之间. 6族元素包含铬（Cr）、钼（Mo）、钨（W）、𬭳（Sg），侪是过渡金属元素，其中𬭳为人造元素，具极高个放射性.
蒂朗岛
1923年，沙特阿拉伯来拉英国主导下头拿渠搭塞纳菲尔岛收归己有. 但是1950以后两隻岛由埃及实际管辖. 岛上呒没常住居民，仅有埃及军事哨所搭著多国观察员部队观察员驻扎. 沙特搭埃及计划以蒂朗岛为中心修建大桥连接两国.
2016年，埃及计画拿箇个两隻无人岛还畀沙特阿拉伯. 2017年6月，“防御与国家安全委员会”以压倒性个票数通过此案，24号总统塞西批准两国还岛协议.
6族元素
本族元素侪是密度、硬度、熔沸点较高个难熔金属（侪是由上到下越来越高），外加侪是相对惰性个金属，从上到下高价态越来越稳定.
芦头
芦头（普通闲话：芦苇，学名：Phragmites communis），是生长拉沼泽、河沿、海滩等湿地个一种禾本科植物，拉全世界温带搭热带地区遍布. 芦苇属个植物大约莫有10种.
地中海俱乐部
thumb|300px|[[Club Med 2是Club Med所有的一隻五桅郵輪. 這艘帆船是依靠電腦全自動控制. Club Med 2於1992年在法國勒阿弗爾下水. 這艘船最多可以搭載400名乘客與200名船員，航行於地中海、加勒比海與大西洋]]
Club Méd（全名：Club Méditerranée），中文是地中海會度假村，是一只經營旅館个大型跨國企業.
Club Méd个職員有2萬，會員有13萬，2004年收入有14億歐羅.
塞纳菲尔岛
蒂朗岛（阿拉伯语جزيرة صنافير‎，转写Geziret Ṣanafir‎），是蒂朗海峡当中一隻面积33平方公里个岛屿. 扼亚喀巴湾进红海个通道，个咾地理位置邪气要紧.
1923年，沙特阿拉伯来拉英国主导下头拿渠搭蒂朗岛收归己有. 但是1950以后两隻岛由埃及实际管辖.
2016年，埃及计画拿箇个两隻无人岛还畀沙特阿拉伯. 2017年6月，“防御与国家安全委员会”以压倒性个票数通过此案，24号总统塞西批准两国还岛协议.
酸模
酸模（学名：Rumex acetosa），又名蕦、薞芜，蓼科多年生草本植物，欧洲搭西亚大多数个草原侪可看到渠个踪迹. 酸模含有丰富个维他命A、维他命C搭草酸，草酸导致此植物尝起来有酸溜口感，常作料理调味用.
多面体
多面体（polyhedron）是指三维空间中由平面搭直边组成个几何形体. 英文 polyhedron 源于古希腊语 πολύεδρον，由poly-（词根 πολύς，多）搭 -hedron（έδρα，基底、座、面）构成，即意思是“多面体”.
阿尔阿德伊萨尔迪
阿尔阿德伊萨尔迪（意大利语：Alà dei Sardi），是意大利奥尔比亚-坦皮奥省个一个市镇. 总面积188.6平方公里，人口1963人，人口密度10.4人/平方公里（2009年）.
乙酰丙酮双氧钼
乙酰丙酮双氧钼（化学式：C10H14MoO6）是一种配位化合物，为黄色个固体. 乙醇双氧钼（MoO2(OEt)2）搭乙酰丙酮个反应可以制得乙酰丙酮双氧钼.
怪物史莱克
《怪物史莱克》（英语：Shrek），拉2001年上映，为美国好莱坞导演安德鲁·亚当森、艾伦·华纳执导个童话故事作品，制作公司则为梦工厂.
輝格史觀
輝格史觀是史學史個一個學派，認為人類文明不可逆轉從落後變化成先進，搭社會必將向更大個自由發展.
博尔蒂贾达斯
博尔蒂贾达斯（意大利语：Bortigiadas），是意大利奥尔比亚-坦皮奥省个一个市镇. 总面积76.76平方公里，人口804人，人口密度10.5人/平方公里（2009年）.
丹戎施乐
丹戎施乐（印尼语：Tanjung Selor）是印度尼西亚北加里曼丹省个首府，座落拉加里曼丹岛东岸，人口约为3.9万人. 时区UTC+8.
荣誉勋章（游戏）
荣誉勋章（英语：Medal of Honor）是美国艺电1999年发行，由“梦工厂”制作个以第二次世界大战为背景个第一人称射击游戏，只拉Playstation发行. 斯皮尔伯格是该作个制作人.
阿尤恩
阿尤恩（法语：Laâyoune；西班牙语：El Aaiún；阿拉伯语：العيون‎ al-ʿuyūn；哈桑尼亚阿拉伯语: Laʕyūn ；柏柏尔语：ⵍⵄⵢⵓⵏ，中文含意为“泉水”），或称是垃拉摩洛哥占西撒哈拉地区境内个城市，乃朝正被摩洛哥所实际占领控制，但为阿拉伯撒哈拉民主共和国认定为法定首都. 当地总人口统计为217,732人（2014年），其中大多数人自摩洛哥迁入，但原住民仍然拉总人口中占有一定比例.
阿雷佐
阿雷佐（意大利语：Arezzo）垃拉意大利中部托斯卡纳大区，是阿雷佐省个首府. 面积386.25平方公里，人口96,494人（2007年）. 密度260/平方公里.
高登·摩尔
高登·厄尔·摩尔（英语：Gordon Earle Moore，1929年1月3号－），英特尔公司个共同创办人之一. 渠最为人知个事迹，是提出摩尔定律. 截至2015年1月，渠个净资产为67亿美元.
保罗·西蒙
保罗·西蒙（英语：Paul Simon，1941年10月13号－），全名保罗·费德瑞克·西蒙（英语：Paul Frederic Simon）是美国一位流行音乐歌手、唱作人、吉他手，音乐制作人；也是六十年代著名民谣音乐二人合唱团西蒙搭加芬克尔（英语：Simon & Garfunkel）其中一员.
长城电影
长城电影 是50-60年代香港个左派国语制片公司.
秧鸡科
秧鸡科拉动物分类学上是鸟纲中个鹤形目一个科. 体长一般拉30厘米以上，属于中等体型个鸟类. 秧鸡个头小，喙细长，腿搭趾侪咾长，因而善于快速步行，偶尔也会进行短距离个飞行.
卢甘斯克
卢甘斯克（乌克兰语：Луганськ；俄语：Луганск）垃拉卢甘斯克东部，人口大多讲俄语. 乃朝是未受广泛承认个卢甘斯克人民共和国首都.
卢甘斯克是东欧重要个工业中心，尤其以铁路机车制造而著名.
狮子王（意大利动画片）
狮子王（意大利原题：Simba, il magico leone；英文片名：Simba, The King Lion）是一部意大利蒙托电视有限公司（Mondo TV）出品个电视动画片，长度52集.
围巾
围巾是一种围了头、颈搭子肩隔个布头. 包老头部个围巾阿叫头巾. 单独包老肩隔个阿叫披巾. 围巾个作用是用来保暖.
哥伦打洛省
哥伦打洛省（印尼语：Provinsi Gorontalo）也叫呼伦打洛省（印尼语：Provinsi Hulontalo）是印度尼西亚个一个省，垃拉苏拉威西岛北部个米纳哈萨半岛中部，首府垃拉哥伦打洛.
弗雷德里克·永贝里
弗雷德里克·永贝里（瑞典语：Karl Fredrik Ljungberg，1977年4月16号－），是一名已退役个瑞典职业足球员，司职翼锋. 乃朝是英格兰足球超级联赛球会阿森纳个教练团成员之一.
莱切
莱切（Lecce）是垃拉意大利南部普利亚大区个一座古城，也是莱切省个首府. 渠是意大利半岛东南端撒伦丁半岛个主要城市，拥有2,000余年个历史.
莱切因拥有咾多重要个巴洛克古迹而被称为“La Firenze del Sud”（南方佛罗伦斯），例如圣十字圣殿搭子莱切主教座堂.
发展心理学
发展心理学，是心理学个分支之一. 主要是研究人类弗同年龄辰光个心理转变. 迭个当中包括了儿童个心理搭成人个差异、儿童个心理发展过程，搭仔当儿童有心理障碍辰光应当哪恁处理.
乌田纳
乌田纳（Utena）是立陶宛东北部个一座城市，是乌田纳区搭乌田纳县个行政中心. 乌田纳是立陶宛最早出现个聚居地之一，地名最早拉1261年出现，可能取自一个水文名称.
德岛市
德岛市（日语：徳島市／とくしまし Tokushima shi）是日本四国地方德岛县东北部个一个城市，垃拉吉野川河口，临纪淡海峡，为德岛县个县厅所在地. 德岛市拉江户时代是德岛藩个城下町，拉幕末时期因蓼蓝产业个发展而是日本人口第10多个城市.
摩尔定律
摩尔定律（英语：Moore's law）是由英特尔创始人之一戈登·摩尔提出来个. 渠个内容为：集成电路高头可容纳个晶体管数目，约每隔两年便会增加一倍.
胃
胃是人或者脊柱动物个消化系统个一个部分. 是囥搭子消化食物个器官.
胃个上头是食管，下头是十二指肠.
人民路隧道
上海人民路隧道，是跨黄浦江个一座公路隧道，2009年11月20日部分建成通车.
人民路隧道为东西走向，西起黄浦区淮海东路人民路交叉口，往东穿越河南南路、中山东二路、十六铺码头、东昌路渡口等设施后止勒浦东新区浦城路银城东路口，勒河南南路搭银城东路处布置有得匝道，全长3.097公里，设双向四车道，设计时速40公里，勒2009年底全面建成.
巴勒斯坦国国家足球队
巴勒斯坦国国家足球队(阿拉伯语：منتخب فلسطين لكرة القدم‎)是巴勒斯坦国个国家足球代表队，由巴勒斯坦足球协会管理，现时属于国际足联搭亚洲足协成员国之一.
二硫化钼
二硫化钼是一种过渡金属硫化物，化学式为MoS2，勒自然界以辉钼矿个形式存在，可用作固体润滑剂.
凤凰影业
凤凰影业—— 是50-60年代香港个左派国语制片公司.
互联网服务供应商
互联网服务供应商（英语：Internet Service Provider，简称ISP），又称因特网服务提供者、网络服务供应商，即指提供互联网存取服务个公司. 通常大型个电信公司侪会兼任互联网服务供应商，一些ISP则独立拉电信公司外头.
柯文哲
柯文哲（闽南语：Koa Bûn-tiat，1959年8月6日－），是台湾新竹市出身个本省人. 从台湾大学毕业，长期担任外科医师，也成为无党籍个政治人物. 2014年拿连战个儿子连胜文击败，当选台北市市长.
心理语言学
心理语言学是通过心理学来研究语言学个学科. 从心理过程搭语言结构个对应关系来研究人类语言机制个构造搭功能. 从心理学个角度，伊属于认知心理学；从语言学个角度，伊属于实验语言学.
斯威士兰历史
斯威士兰是一个处拉南部非洲个国家. 斯威士人原属班图族之一支，16世纪时班图族自非洲中部迁徙到南部. 十八世纪中叶，斯威士兰脱离班图自立，渠个领袖为恩史瓦济（Mswazi），其后该族即以史瓦济为渠个族名.
早期历史
有证据表明拉石器时代早期就有人类活动拉今斯威士兰. 该地区最早个原始居民为从事狩猎搭采集个科伊桑人.
斯威士人早期定居（1740—1868年）
早期个斯威士人居住托今莫桑比克个马普托. 拉恩瓦尼三世个领导下，斯威士人定居拉今斯威士兰. 箇些斯威士人最先定居拉蓬戈拉河. 拉恩瓦尼三世个统治时期（约1745年到1780年），恩瓦尼王国建立. 恩瓦尼王国搭邻近个恩达望得王国（Ndwandwe）冲突弗断.
1839年姆斯瓦蒂二世继承王位. 拉渠个统治下斯威士兰个领土向北扩张，渠把首都建拉斯威士兰北部个霍霍. 拉渠统治时期，斯威士兰军队个实力得到增强. 姆斯瓦蒂二世拉1868年去世.
约瑟夫·雷蒙德·麦卡锡
约瑟夫·雷蒙德·“乔”·麦卡锡（Joseph Raymond "Joe" McCarthy ，1908年11月14号－1957年5月2号）是一位美国共和党政治家，从1947年到1957年任期内去世为止任威斯康星州参议员. 1950年开始，冷战个紧张局势引发公众普遍个担忧，害怕共产主义个颠覆，麦卡锡在此时成为最耀眼个公众人物.
圣彼得堡泽尼特足球俱乐部
圣彼得堡泽尼特足球俱乐部（俄语：Футбольный клуб «Зенит» Санкт-Петербург；罗马化：Futboľnyj klub «Zenit» Sankt-Peterburg；简称泽尼特）是一支垃拉俄罗斯圣彼得堡个职业足球俱乐部. 泽尼特拉国内联赛个最好成绩是1984，2007，2010，2011-12，2014-15赛季个苏联搭俄罗斯联赛冠军.
斯威士兰历史
1868—1899年
斯威士人托欧洲殖民者接触发生拉19世纪40年代. 挨时荷兰人拉斯威士兰个西部定居. 1868年，德兰士瓦共和国试图合并斯威士兰. 斯威士兰发生继位争夺. 德兰士瓦个布尔人希望通过支持穆班增尼（Mbandzeni）来维护自家拉斯威士兰个权威. 1879年，也就是祖鲁战争挨一年，穆班增尼帮助了英国控制德兰士瓦. 作为回报，斯威士兰受到英国个保护，以防止布尔人搭祖鲁人个侵犯. 拉1881年，比勒陀利亚公约确立了英国对于德兰士瓦州个宗主国地位. 其中第24条斯威士兰个独立被英国搭斯威士兰确认.
皇后乐队
皇后乐队（英语：Queen）是英国摇滚乐乐队，成立拉1970年，成员包括主唱弗雷迪·默丘里、吉他手布赖恩·梅、鼓手罗杰·泰勒、贝斯手约翰·迪肯，乐队頂初期个作品受到前卫摇滚、硬摇滚搭重金属个影响，后来逐渐尝试往传统搭电台广播个作品迈进，拿别样风格像歌剧、民谣、艺术摇滚、竞技场摇滚搭流行摇滚融入音乐中，对世界乐坛留下深远影响.
斯威士兰历史
布尔战争（1899—1902年）
斯威士兰间接个卷入第二次布尔战争. 1902年布尔战争之后，斯威士兰成为英国个保护国.
英国统治时期（1906—1968年）
拉1906年到1968年殖民时期，斯威士兰由英国南非派来个高级专员颁布法令统治. 法令制定了当地驻员通过托当地白人搭斯威士兰王室进行磋商而进行统治. 1907年，拉罗伯特个任期，三分之一个斯威士兰归为斯威士人个国土，三分之二为英国皇室或欧洲人个商业用途土地. 1921年，英国建立了第一个斯威士兰立法机构.
独立后
1968年9月6号独立. 1973年4月，索布扎二世废除宪法并解散议会，禁止政党活动. 1978年制定新宪法，确立君主立宪统治. 1986年4月25号现任国王恩史瓦帝三世即位.
2018年4月19号，国王恩史瓦帝三世为避免国名托欧洲国家瑞士 「Switzerland」混淆，宣布拿英语国名由「Kingdom of Swaziland」改为「Kingdom of Eswatini」. 「Eswatini」个史瓦济语原义是「史瓦济人个土地」. 中文译名方面，台湾由「史瓦济兰」改为「史瓦帝尼」 ；中国则维持原名「斯威士兰」.
理查两世
理查二世（1367年1月6号-1400年2月14号），是英格兰金雀花王朝阿末一个国王. 伊立在1377年到1399年当中统治英格兰. 后势来，畀贵族废脱，囚禁至死. 伊死脱之后，金雀花王朝结束，兰卡斯特王朝取而代之.
蓝干酪
蓝乳酪又称蓝纹干酪、蓝芝士、蓝起司，是干酪个一种，特点是以青霉菌发酵而成，使渠个表面有一眼蓝颜色个斑纹. 蓝干酪可以用牛奶或羊奶制成. 较著名个蓝干酪种类包括法国出产个布勒·德·奥福格芝士搭子罗克福干酪，还有意大利出产个古冈左拉芝士.
哥伦打洛
哥伦打洛（Gorontalo）又译哥隆塔洛，是印度尼西亚苏拉威西岛上个一座城市，也是哥伦打洛省个首府. 市域面积64.79 km²，2010年普查总人口为179,991.
萨莎·拜伦·科恩
沙查·诺姆·巴隆·科恩（英语：Sacha Noam Baron Cohen，1971年10月13号－）是一名英国男演员、喜剧演员、编剧搭监制. 因渠拉英国第四台电视剧《Ali G个人秀》上出演一系列充满争议角色个成功而出名.
勃兰登堡门
勃兰登堡门（德文：Brandenburger Tor）是一座纪念性质个建筑. 位置立在德国首都柏林个东西交界位置，西面是菩提树下大道，东面是巴黎广场. 具有邪气明显个新古典主义风格. 迭个建筑是普鲁士国王腓特烈·威廉二世立在1788年下命令修造个，立在1791年完成，目的是纪念普鲁士立在七年战争当中取得个胜利.
条约
条约，根据1969年《维也纳条约法公约》个定义，是指国际法主体之间签订个有关渠个权利义务个受国际法管辖个书面协定. 广义个条约包括有关政治、经济、军事搭文化等各种协定，条约个名称则有公约、协定、议定书、换文、联合国宣言搭宪章等弗同个称呼；狭义个条约指重大个政治性个协定，如同盟条约、边界条约等.
勃兰登堡门
从修造完毕开始，勃兰登堡门就成为柏林个象征，到德国统一之后，更成为德国个国家标志，冷战辰光个柏林墙，也是从勃兰登堡门前，绕过个，1980年代末，著名个里根立在此地发表过对苏联搭东欧国家个讲话《推倒那堵墙》.
博布鲁伊斯克
博布鲁伊斯克（白俄罗斯语：Бабруйск）是垃拉白俄罗斯中部莫吉廖夫州别列津纳河畔个一座城市，人口约227,000（2000年）. 面积总计83.86 平方公里.
切达干酪
切达干酪，原产自英国个西南部个切达（Cheddar）村，是英美最常见个干酪之一. 传统个切达干酪呈鼓状，重27.5千克，外层包着一层绷带，以确保干酪个外层有良好个硬质外壳. 切达干酪质地平滑，相当硬，干酪肉是金黄色，带有一种轻微个咸味.
火星个卫星
火星乃朝已知拥有2颗卫星，分别是火卫一搭火卫二，侪是火星从小行星带中捕获个天体. 迭2颗卫星侪是拉1877年由美国天文学家阿萨夫·霍尔所发现个，后来分别以希腊神话神祇福波斯搭得摩斯，渠拉侪是战神阿瑞斯个儿子.
圣布里厄
圣布里厄（法语：Saint-Brieuc，布列塔尼语：Sant-Brieg），法国西北部城市，布列塔尼大区阿摩尔滨海省个一个市镇，也是该省个省会搭人口最多个城市，下辖圣布里厄区. 2017年1月1号人口数量为44,372，拉法国排名第152位.
阿达马瓦区
阿达马瓦区（英语：Adamawa Region、法语：Région de l'Adamaoua）是喀麦隆个一个区，首府恩冈代雷，2008年以前称阿达马瓦省. 阿达马瓦区南接中部区搭东部区，北接北部区，西南搭西北区搭西部区相邻，西搭尼日利亚接壤，东搭中非共和国毗连.
叙利亚国家足球队
叙利亚国家足球代表队是叙利亚个国家足球代表队，由叙利亚足球协会管理，现时属于国际足球联合会搭亚洲足球联合会成员国之一.
叙利亚国家队虽然弗能称为亚洲劲旅，但以往个成绩十分弗错.
另類右派
另類右派（Alternative Right，簡稱Alt-Right），美國搭西方政治個弗明確定義個右翼政治運動，反對主流個保守主義. 另類右派自稱反建制，反對退步左翼搭政治正確，鼓吹保衛西方文明，反對移民搭強制個文化融合. 另類右派迭頂帽子扣丄個派系交关多，有白人至上主義者，反猶太主義者，唐納德·川普個支持者，新反動主義者，搭其他極右翼運動. 自稱另類右派個運動搭團體個思想也弗明確一致.
7族元素
7族元素（又称锰族元素）是指元素周期表上第7族（ⅦB 族）个元素，垃拉6族元素搭8族元素之间. 7族元素包含锰（Mn）、锝（Tc）、铼（Re）、𬭛（Bh），侪是过渡金属元素，其中锝搭𬭛为具放射性个人造元素.
中央区（以色列）
中央区（希伯来语：מחוז המרכז‎）是以色列六个行政区之一，首府拉姆拉.
面积1,276km²；人口约161万（2005年），其中犹太人占88%、阿拉伯人占8%.
森林砍伐
森林砍伐，或称森林开伐、去森林化（Deforestation）、森林破坏，意为人为个奈森林地转成耕地、牧场、城市等用地个行为. 一般来讲，森林开伐会造成环境退化搭物种多样性个减少. 交关多国家还拉拉进行森林开伐，造成了气候变迁搭地理环境个改变.
铅
thumb|right|300px|大铅砣
铅是一只金属元素，原子序号为82. 化学符号为：Pb，来自拉丁文个plumbum. 铅重且有毒，必过伊展性好、质软. 铅呈蓝白色，必过放勒空气里向，颜色邪气快变脱仔暗灰色. 伊个主要用途勒建筑、电池、子弹、焊接搭合金里向. 铅是穏定元素里向最沉重个.
信使核糖核酸
信使核糖核酸（英语：messenger RNA，缩写：mRNA），是由DNA经由转录而来，带着相应个遗传信息，为下一步翻译成蛋白质提供所需个信息. 拉细胞中，mRNA从合成到被降解，经过了好几个步骤. 拉转录个过程中，第二型RNA聚合酶（RNA polymerase II）从DNA中复制出一段遗传信息到前mRNA（尚未经过修饰或是部分经过修饰个mRNA，英文pre-messenger RNA，简称pre-mRNA，或是heterogeneous nuclear RNA，简称hnRNA）上.
吉尔吉斯国家足球队
吉尔吉斯国家足球队是吉尔吉斯个国家足球代表队，由吉尔吉斯足球协会管理，现时属于国际足联搭亚洲足协成员国之一. 吉尔吉斯至今为止未参加过世界杯个决赛周.
美景宫
美景宫（德文：Schloss Belvedere）是中欧城市维也纳东南面一只巨大个宫殿. 昰个宫殿是哈布斯堡王朝为著要奖赏欲根亲王个赫赫武功修造个. 1697年欲根亲王修造好自家立在维也纳城内个欲根冬宫之后，着手修造昰只宫殿，并当成自家个夏宫. 宫殿呈现典型个巴洛克风格，绚丽多彩，庄重貤弗獃板. 1730年代欲根亲王死脱之后，宫殿畀渠唯一个血亲下一代侄囡继承. 到1752年，欲根亲王个侄囡因得欠债，担宫殿售卖畀哈布斯堡王室. 乃朝，此地成为爻著名个美术馆，收藏个著名绘画多来邪邪气气.
共济会
共济会(英文： Freemasonry ；西文： Francmasonería ）是欧洲在中世发展出来个一只秘密组织，18世纪立在英格兰开始公开化. 乃朝是有名个精英组织，吸引著海会欧美国家个上流精英参与，形成著行行情情个小团体咾小圈子. 有排阴谋论个人全相信共济会是谋划世界大事搭新秩序个邪恶组织.
中部区（喀麦隆）
中部省（英语：Centre Province，法语：Province du Centre）是喀麦隆中部个一个省，萨纳加河拉中间流过. 面积68,926平方公里.
黑太子
黑太子（1330-1376），是爱德华三世顶顶大个儿子，也是理查两世个爷. 伊立在英法百年战争当中建立邪气大个功勋（1356年嗰普瓦捷戰役Battle of Poitiers當中法國國王約翰二世就是畀渠打敗並且俘虜個），是当时欧洲有名气个将领. 后势来，立在法国病亡. 伊立在正史当中地位一般，弗过立在民间文学替流行文化当中有邪气大个受众.
8族元素
8族元素（又称铁族元素）是指元素周期表上第8族个元素，垃拉7族元素搭9族元素之间，拉过去搭9族元素搭10族元素合称为ⅧB族元素. 8族元素包含铁（Fe）、钌（Ru）、锇（Os）、𬭶（Hs），侪是过渡金属元素，其中𬭶为人造元素，具有极高个放射性.
本族元素侪是坚硬个银白色金属，从上到下高价态越来越稳定.
二氧化锆
二氧化锆是一种无机化合物，化学式ZrO2，化学稳定性交关高. 高温下混合碳搭氯气反应，得到四氯化锆.
犬养毅
犬养毅（1855年6月4号－1932年5月15号），日本山阳道备中国出身个政治人物. 第29任日本内阁总理大臣. 立宪政友会第6任总裁. 通称仙次郎. 号木堂，因为渠弗赞同日本拉华北成立满洲国政权，而且对中国采取温和个态度，引起日本极右势力（少壮派）个弗满，致使渠拉1932年个五一五事件中被刺杀，成为自伊藤博文，原敬搭滨口雄幸之后第四位遇刺死亡个日本首相. 犬养毅个死也被认为象征着日本从大正时代到昭和年间民主风气个落幕.
福贾
福贾（意大利语：Foggia）是垃拉意大利南部普利亚大区个一个城市，福贾省个首府所在地. 福贾是塔沃列雷平原上个主要城市，当地经济以农业为主，有“意大利粮仓”之称.
图灵测试
图灵测试（英语：Turing test，又译图灵试验）是图灵于1950年提出个一个关于判断机器是否能够思考个著名思想实验，测试某机器是否能表现出搭人等价或无法区分个智能. 测试个谈话仅限拉使用唯一个文本管道，例如计算机键盘搭屏幕，迭样个结果弗依赖计算机奈单词转换为音频个能力.
蒙托电视
蒙托电视（Mondo TV）是一间意大利个动画制作公司. 由Orlando Corradi拉1985年建立. 公司垃拉罗马.
空中铁匠
空中铁匠（Aerosmith）是一支著名个美国硬式摇滚乐团，渠拉常常被叫作“来自波士顿个坏男孩”搭“美国最伟大个摇滚乐队”，最初拉1970年代早期拉麻萨诸塞州个波士顿组成. 渠拉个独特风格，是根植于基于布鲁斯个硬式摇滚，同时融合了流行音乐，重金属，华丽金属（glam metal），节奏搭布鲁斯个元素.
一个美国人拉巴黎（电影）
《一个美国人拉巴黎 (电影)》（英语：An American in Paris）是美国个一部电影，拉1951年上映，箇部电影是一部歌舞片. 主演是金·凯利搭莱斯利·卡侬.
新反動主義
新反動主義（Neoreaction，簡稱NRx），谐叫做黑暗啟蒙運動（Dark Enlightenment），是西方今朝反對民主搭啟蒙運動思想個政治運動. 新反動主義者弗認同平等主義，認為歷史弗一定向自由搭啟蒙發展（反對輝格史觀），提倡恢復舊辰光個社會搭政治系統（如君主制或畀國家當成股份公司治理），搭保守主義谐經濟民族主義個經濟政策. 新反動主義者對如性別角色，種族，搭移民個社會問題大多持保守個觀點.
2013年個一個TechCrunch雜誌文章描述新反動主義者是一個自2000年代開始活躍個“弗正式個博客作者搭政治理論家個圈子”. 斯蒂夫·賽勒搭漢斯-赫爾曼·霍普被稱作新反動主義個先驅. 新反動主義者個思想影響有托馬斯·卡萊爾搭尤利烏斯·埃佛拉. Takimag雜誌個Nicholas James Pell指出主要個新反動主義人物有計算機科學家柯蒂斯·雅文（筆名孟子·摩德巴格），加速主義創始人尼克·蘭德，超人類主義者Michael Anissimov，天主教無政府主義者Bryce Laliberte，後自由意志主義者Jim，搭Radish報刊個諷刺家.
新反動主義被稱作另類右派個早期學派，谐被批評者稱作“新法西斯主義”. 2016年「紐約」雜誌一篇文章講，“新反動主義種類繁多，弗過最重要個是一種後自由意志主義個未來主義論調，認識到自由意志主義弗可能贏得選舉（即通過民主渠道實現願望）便反對民主，鼓吹威權主義政府. ”雅文講，自由意志主義個民主是個“悖論”，如同“飛行個鯨魚搭水推動個汽車”.
主要思想
如尼克·蘭德個文章「黑暗啟蒙」里所講，新反動主義者一些主要論點來自於自由意志主義者，如彼得·泰爾. 迭文章還指出2009年個「Cato Unbound」自由意志主義討論會中弗少思想家表達對自由搭民主製共同存在可行性個質疑.
一些新反動主義者關注於用科技戰勝國家，如通過超人類主義加速主義畀自己變成超智慧個人搭計算機個複合體. 迭是超人類主義者Michael Anissimov個觀點，渠認為人種之間已有智商差別，而超人類技術會畀迭個差距更大化.
百胜地铁站
百胜地铁站（英语：Bras Basah MRT Station，代号CC2）是新加坡地铁环线上个车站，垃拉新加坡本岛博物馆规划区.
茄科
茄科（学名：Solanaceae）是真双子叶植物茄目个一科，对于人类是交关重要个一类植物，提供畀人类交关多种食物搭药物. 茄科植物一般侪含有弗同量个生物碱，对人类具有一定个毒性，根据渠个生物碱含量个多少，有个品种可以作为食物，有个品种可以作为药物.
动态随机存取存储器
动态随机存取存储器（Dynamic Random Access Memory，DRAM）是一种半导体内存，主要个作用原理是利用电容内存储电荷个多少来代表一个二进制比特（bit）是1还是0. 由于来勒现实当中电容会有漏电个现象，导致电位差不足而使记忆消失，因此除非电容经常周期性地充电，否则无法确保记忆长存. 由于箇种需要定时刷新个特性，因此被称为“动态”内存.
高达奶酪
高达奶酪（荷兰语：Goudse kaas，也可译作豪达奶酪）是一种淡黄色干酪，脂肪含量拉48%以上. 该种奶酪最初来自荷兰城市高达，乃朝指以同种方式生产个数种奶酪.
伯灵顿（佛蒙特州）
伯灵顿（英语：Burlington）是美国佛蒙特州最大个城市，也是奇滕登县个县治所在. 该市垃拉尚普兰湖湖畔，遥望纽约州，往西可达绿山山脉. 根据美国2017年人口普查，人口为42,239人.
浅间山
浅间山是垃拉日本群马县吾妻郡嬬恋村搭长野县北佐久郡轻井泽町搭御代田町接壤处个一个安山岩质复合火山. 标高2,568米，是世界知名个一个活火山.